ΔΙΑΚΡΙΣΙΣ - ΔΗΜΙΟΥΡΓΙΑ -ΕΞΕΛΙΞΗ - Η ΕΞΕΛΙΚΤΙΚΗ ΘΕΩΡΙΑ ΚΑΙ ΤΑ ΠΡΟΒΛΗΜΑΤΑ ΤΗΣ ΚΑΤΑ ΤΗΝ ΣΥΓΧΡΟΝΗ ΕΡΕΥΝΑ-Μέρος 2ο\nΡητό της ημέρας : Μεγάλος γκρεμός και βάραθρο βαθύ είναι η άγνοια της Γραφής. ΙΩΑΝΝΗΣ ΧΡΥΣΟΣΤΟΜΟΣ\nΗ ΕΞΕΛΙΚΤΙΚΗ ΘΕΩΡΙΑ ΚΑΙ ΤΑ ΠΡΟΒΛΗΜΑΤΑ ΤΗΣ ΚΑΤΑ ΤΗΝ ΣΥΓΧΡΟΝΗ ΕΡΕΥΝΑ-Μέρος 2ο\nΔΗΜΙΟΥΡΓΙΑ -ΕΞΕΛΙΞΗ - Η ΕΞΕΛΙΚΤΙΚΗ ΘΕΩΡΙΑ ΚΑΙ ΤΑ ΠΡΟΒΛΗΜΑΤΑ ΤΗΣ ΚΑΤΑ ΤΗΝ ΣΥΓΧΡΟΝΗ ΕΡΕΥΝΑ-Μέρος 2ο\nΤι άλλα προβλήματα όμως, συναντούν τα πειράματα των Miller-Urey; Οι Davis και Kenyon αναφέρουν:\nα) Αντιστρεπτές αντιδράσεις\n«Κάποια χημικά στοιχεία αντιδρούν γρήγορα το ένα με το άλλο. Συνδέονται εύκολα όπως οι βόρειοι και νότιοι πόλοι δύο μαγνητών. Κάποια άλλα όμως όχι. Τέτοιες χημικές αντιδράσεις απαιτούν ενέργεια (όπως θερμότητα ή ηλεκτρισμός). Και εδώ είναι το παράδοξο: αυτή η ίδια ενέργεια επίσης διασπά τα στοιχεία. Στην πραγματικότητα η διαδικασία διάσπασης είναι πιθανότερη απ’ τη διαδικασία σύνθεσης. Όταν ένας χημικός εκθέσει ένα μείγμα από χημικά στη θερμότητα ή στον ηλεκτρισμό, κάποια στοιχεία θα σχηματιστούν ενώ άλλα θα διασπαστούν. Μια και η δυνατότητα αποσύνθεσης είναι πιο πιθανή να συμβεί, το αποτέλεσμα θα είναι να προκύψει μια μικρή ποσότητα χημικών ενώσεων. Αυτές όμως θα είναι σχετικά απλές, μιας και οποιαδήποτε πολύπλοκα μόρια που θα σχηματίζονταν, αμέσως θα διασπώνταν σε απλούστερα.»\nβ) Αταίριαστα Αμινοξέα. «Τα αμινοξέα, τα σάκχαρα, οι πρωτεΐνες και το DNA δεν είναι απλές ακολουθίες χημικών. Χαρακτηρίζονται από συγκεκριμένες τρισδιάστατες δομές. Όταν συντίθενται στα εργαστήρια έχουν τα σωστά χημικά συστατικά, μα λάθος τρισδιάστατη μορφή. Τα αμινοξέα εμφανίζονται σε δύο μορφές που η κάθε μια αποτελεί είδωλο της άλλης. Οι δύο μορφές αναφέρονται ως δεξιόστροφα και αριστερόστροφα αμινοξέα. Οι ζώντες οργανισμοί χρησιμοποιούν μόνο αριστερόστροφα αμινοξέα στις πρωτεΐνες. Τα δεξιόστροφα απλώς δεν ‘ταιριάζουν’ στον μεταβολισμό του κυττάρου περισσότερο απ’ όσο θα ταίριαζε το δεξί γάντι στο αριστερό χέρι. Αν ένα δεξιόστροφο αμινοξύ ενωθεί με αριστερόστροφα στη σύνθεση μιας πρωτεΐνης, τότε η λειτουργία της χάνεται εντελώς….Όταν αμινοξέα συντίθενται στο εργαστήριο, το αποτέλεσμα που προκύπτει είναι ένα μίγμα (50%-50%) και των δύο μορφών αμινοξέων. Η ζωή δείχνει χαρακτηριστικά τα οποία είναι ξένα σε οποιαδήποτε φυσική διαδικασία παραγωγής της» (KENYON & DAVIS σελ.5).\nγ) Διασταυρωτές αντιδράσεις.\nΣυνεχίζουν οι ίδιοι:\n«Το γεγονός ότι κάποιες αντιδράσεις συμβαίνουν αμέσως, ενώ κάποιες άλλες όχι, δημιουργεί ένα επιπρόσθετο πρόβλημα. Όπως τονίσαμε οι αντιδράσεις που έχουν να κάνουν με το σχηματισμό βιολογικά σημαντικών ενώσεων είναι του είδους που θα παράγονταν κάτω από τεχνητές συνθήκες. Τα αμινοξέα για παράδειγμα δεν συνδέονται μόνο μεταξύ τους, αλλά και με κάθε άλλη χημική ένωση που θα προέκυπτε από το πείραμα, παράγοντας ενώσεις ακατάλληλες για οποιαδήποτε χρήσιμη λειτουργία» (KENYON & DAVIS σελ.5).\nΜε άλλα λόγια διαπιστώνουμε πως χημικές αντιδράσεις αφημένες στο έλεος των φυσικών νόμων και μόνο δεν θα μπορούσαν να παράγουν εκείνες τις ενώσεις που καθιστούν εφικτή τη ζωή.\nΉρθε όμως τώρα η στιγμή να θέσουμε το εξής ερώτημα: Αν τα πειράματα αποκλείουν το ενδεχόμενο να έχει η ζωή μια μηχανιστική εξήγηση, τότε που είναι το άτοπο να επικαλεστούμε τη δράση ενός νοήμονος Δημιουργού; Γιατί κάποιοι επιστήμονες αρνούνται να υιοθετήσουν μια τέτοια πιθανότητα; Ο RichardDawkins εξηγεί: «Αν εξηγήσουμε την προέλευση του μηχανισμού DNA/πρωτεϊνών με την αναφορά σε έναν υπερφυσικό Σχεδιαστή, δεν εξηγούμε απολύτως τίποτε, γιατί τότε παραμένει ανεξήγητη η προέλευση και η δημιουργία του Σχεδιαστή. Σε μια τέτοια περίπτωση θα πρέπει να δώσουμε μια απάντηση του τύπου ‘ο Θεός υπήρχε πάντοτε’, αλλά αν επιτρέψουμε στον εαυτό μας μια τέτοια ‘τεμπέλικη’ διέξοδο, μπορούμε αβίαστα να πούμε ‘το DNA υπήρχε πάντοτε’ ή ‘η ζωή υπήρχε πάντοτε’ και να τελειώνουμε» (DAWIKINS, 1986 σελ.228). Είναι όμως προφανές ότι το DNA δεν υπήρχε πάντοτε, συνεπώς χρειάζεται να δοθεί μια εύλογη εξήγηση. Ο Dawkins στην πραγματικότητα προβάλλει μεταφυσικές αντιρρήσεις δείχνοντας έτσι την προσήλωσή του περισσότερο σε μια υλιστική κοσμοθεωρία, παρά στις μαρτυρίες που προκύπτουν από τα εμπειρικά δεδομένα. Ο MichaelBehe στο βιβλίο του «DARWIN’SBLACKBOX» θέτει το ερώτημα: «Είμαστε εδώ. Τα φυτά και τα ζώα είναι εδώ. Τα πολύπλοκα βιοχημικά συστήματα είναι εδώ. Όλα αυτά έφτασαν εδώ με κάποιο τρόπο: αν όχι μέσω εξελικτικών διεργασιών, τότε πώς;» (BEHE, 1996, σελ.187). Και το ερώτημα τούτο μέσα σε μια Δαρβινική προοπτική παραμένει αναπάντητο.\nΓ. Η ΚΑΜΒΡΙΑ ΕΚΡΗΞΗ\nΟ Κάρολος Δαρβίνος στο βιβλίο του «Η Καταγωγή των Ειδών» είπε τρία πράγματα: Πρώτον, ότι τα είδη δεν είναι αμετάβλητα. Με αυτό εννοούσε πως καινούργια είδη εμφανίστηκαν πάνω στη γη μέσω μιας διαδικασίας τροποποιήσεων. Δεύτερον, η διαδικασία αυτή αφορά όλο το βιόκοσμο, και τρίτον, ο μηχανισμός μέσω του οποίου προέκυψαν οι οργανισμοί είναι μια ανοήμονη διαδικασία την οποία αποκάλεσε «φυσική επιλογή» και η οποία θα μπορούσε να εξηγήσει την πολυπλοκότητα των όντων χωρίς την επίκληση ενός Δημιουργού.\nΟ γενετιστής FRANCISCOAYAKA το τόνισε ως εξής: «Ήταν το μεγαλύτερο επίτευγμα του Δαρβίνου να δείξει πως η οργάνωση των ζώντων οργανισμών μπορεί να εξηγηθεί ως το αποτέλεσμα μιας φυσικής διαδικασίας, της φυσικής επιλογής, χωρίς την ανάγκη να καταφεύγουμε σε έναν Δημιουργό ή σε κάποιο άλλο εξωτερικό παράγοντα» (ΑΥΑΚΑ 1994, στο CREATIVEEVOLUTION? Σελ.4-5).\nΑν λοιπόν, η θεωρία του Δαρβίνου είναι αληθής, τότε αναμένουμε από αυτή δύο πράγματα: Πρώτον, η ιστορία των ζωικών μορφών να ξεκινά με απλές μορφές οι οποίες στην πάροδο του χρόνου να εξελίσσονται σταδιακά σε πιο πολύπλοκες. Η ζωή να μοιάζει δηλαδή με ένα γενεαλογικό δέντρο, έχοντας έναν κύριο κορμό και κλαδιά. Και δεύτερον, το αρχείο των απολιθωμάτων να μας αποκαλύπτει μια αλυσίδα μεταβατικών μορφών μεταξύ προγονικών και απόγονων οργανισμών.\nΣε αυτό το τμήμα του άρθρου μας δεν θα θίξουμε το αρχείο των απολιθωμάτων στο σύνολό του, μα θα ασχοληθούμε με ένα κοσμογονικό γεγονός το οποίο συνέβη στο μακρινό παρελθόν και στο οποίο οι γεωλόγοι απέδωσαν εύστοχα τον τίτλο «Κάμβρια Έκρηξη». Τι είναι λοιπόν η Κάμβρια Έκρηξη και τι έχει να μας πει για την ιστορία της ζωής;\nΣύμφωνα με τους γεωλόγους, πριν από περίπου 530-570 εκατομμύρια χρόνια, στη λεγόμενη Κάμβρια περίοδο, παρατηρούμε την απότομη εμφάνιση των μεγάλων ταξινομικών ομάδων (φύλα) τα οποία εμφανίζονται σε αφθονία και πλήρως διαφοροποιημένα με τα διακριτά χαρακτηριστικά της κάθε ομάδας. Ο παλαιοντολόγος του Πανεπιστημίου του Κέιμπριτζ SIMONCONWAYMORRIS, ειδικός στη μελέτη της Κάμβριας πανίδας, σχολιάζει: «Η Κάμβρια έκρηξη ήταν ένα από τα μεγαλύτερα γεγονότα στην ιστορία της ζωής. Περίπου μισό δισεκατομμύριο χρόνια πριν, ξαφνικά τα πράγματα αλλάζουν και έχουμε αυτή την ασυνήθιστη έκρηξη της ζωικής ποικιλίας. Και αυτή η ξαφνική εμφάνιση των ειδών οδήγησε στον όρο Κάμβρια Έκρηξη….Πώς συμβαίνει και ξαφνικά εμφανίζονται αυτά τα είδη από το πουθενά; Και ως ένα μεγάλο βαθμό αυτό παραμένει μυστήριο» (SimonConwayMorris, THECRUCIBLEOFCREATION, OxfordUniversityPress, 1998).\nΕπίσης ο γεωλόγος JOHNWEISTER θα προσθέσει: «Σ’ αυτή την περίοδο πενήντα ζωικοί τύποι εμφανίζονται, εκ των οποίων οι περισσότεροι δεν βρίσκονται σε πρωϊμότερα αρχεία και οι οποίοι παραμένουν μέχρι σήμερα…Αυτό το γεγονός συνέβη ξαφνικά σε σύντομο γεωλογικό χρονικό διάστημα. Δεν επαναλήφθηκε ξανά. Και το πιο σημαντικό είναι ότι παρήγαγε ένα ασυνήθιστο εύρος βασικών ζωικών σχεδιασμών. Από αυτά τα Κάμβρια είδη, αργότερα προήλθαν όλες οι μείζονες ομάδες που υπάρχουν στη γη» (JOHNWEISTER- TheCambrianExplosion, στο βιβλίο SIGNSOFINTELLIGENCE, 2001,σελ.148, BRAZOSPRESS).\nΚαι πιο κάτω θα πει: «Τρία χαρακτηριστικά σηματοδοτούν την Κάμβρια Έκρηξη από τα υπόλοιπα γεγονότα της ιστορίας της ζωής: Πρώτον, ο αιφνίδιος χαρακτήρας της, δεύτερον, το εύρος των ζωικών τύπων που παρήχθησαν (50 διαφορετικοί ζωικοί τύποι, τα λεγόμενα φύλα) και τρίτον,, το γεγονός ότι δεν παρήχθησαν καινούργια φύλα από την περίοδο αυτή και μετά…Δεν υπάρχουν μεταβατικές μορφές που να τα συνδέουν, όπως θα ήθελε η Νεοδαρβινική θεωρία» (WEISTER, 2001, σελ.150).\nΔεν είναι υπερβολή να πούμε πως αυτά τα γεγονότα έχουν προκαλέσει ανησυχία στους Νεοδαρβινιστές. Ο RichardDawkins θα αρκεστεί απλά να πει: «Είναι σάμπως να ξεφύτρωσαν εκεί χωρίς να έχουν καμία προηγούμενη εξελικτική ιστορία» (DAWKINS, 1986, σελ.359).\nΟ ίδιος ο Κάρολος Δαρβίνος ήταν ενήμερος για το πρόβλημα και γι’ αυτό στο βιβλίο του «Η Καταγωγή των Ειδών» ρωτά: «Γιατί δεν είναι κάθε γεωλογικός σχηματισμός και κάθε στρώμα γεμάτος από μεταβατικές μορφές; Η γεωλογία δεν μας αποκαλύπτει μια διαβαθμισμένη οργανική αλυσίδα και αυτό είναι η πιο προφανής αντίρρηση που μπορεί να προβάλλει κανείς απέναντι στη θεωρία μου» (DARWIN, THEORIGINOFSPECIES, σελ.292).\nΒεβαίως ο Δαρβίνος δεν έχασε την πίστη του στην οργανική εξέλιξη, μα προσπάθησε να αντιπαρέλθει το πρόβλημα προτείνοντας ότι η γεωλογία είναι νεαρή επιστήμη και πως μεταγενέστερες ανασκαφές θα απεκάλυπταν τα μεταβατικά απολιθώματα, που τόσο χρειάζονταν η θεωρία του. Είναι όμως τα πράγματα έτσι;\nΟ DavidRaup, έφορος του Τμήματος Γεωλογίας στο Μουσείο Φυσικής Ιστορίας του Σικάγου, και εξελικτικός, διαφωνεί. Σε ένα άρθρο του το 1979 με τίτλο “CONFLICTSBETWEENDARWINANDPALEONTOLOGY” δηλώνει:«Είμαστε τώρα 120 χρόνια μετά τον Δαρβίνο και οι γνώσεις μας για το αρχείο των απολιθωμάτων έχουν εμπλουτισθεί….Ειρωνεία είναι ότι έχουμε λιγότερα παραδείγματα εξελικτικών μεταβάσεων απ’ ότι την εποχή του Δαρβίνου. Με αυτό εννοώ πως κάποιες κλασσικές περιπτώσεις, όπως η εξέλιξη του αλόγου στη Βόρεια Αμερική, θα πρέπει να διαψευστούν ή να τροποποιηθούν, ως αποτέλεσμα λεπτομερέστερων πληροφοριών» (RAUP, 1979, FieldMuseumofNaturalHistoryBulletin, 30 (1), 25).\nΙδιαίτερα αποκαλυπτικός είναι ο StephenJayGould του Πανεπιστημίου Χάρβαρντ, όταν ομολογεί: «Η ακραία έλλειψη μεταβατικών μορφών στο αρχείο των απολιθωμάτων παραμένει ως το μυστικό της παλαιοντολογίας. Τα εξελικτικά γενεαλογικά δέντρα που κοσμούν τα περισσότερα εγχειρίδια, έχουν στοιχεία μόνο για τα άκρα τους, τα υπόλοιπα είναι συμπεράσματα και όχι δεδομένα από τα απολιθώματα» (Gould,1977, NaturalHistory, 86,14).\nΕπίσης στο ίδιο άρθρο αναφέρει δύο χαρακτηριστικά στην ιστορία των απολιθωμάτων:\n«Α) Στάση. Τα περισσότερα είδη δεν δείχνουν μια κατευθυνόμενη αλλαγή κατά την παρουσία τους στη γη. Εμφανίζονται στο αρχείο των απολιθωμάτων και παραμένουν τα ίδια μέχρι τη στιγμή που εξαφανίζονται. Η μορφολογική αλλαγή είναι πολύ περιορισμένη.\nΒ) Ξαφνική εμφάνιση. Σε όλες τις περιοχές κάθε είδος δεν εμφανίζεται βαθμιαία, μέσω μιας σταθερής μεταμόρφωσης από κάποιον πρόγονο: εμφανίζεται διαμιάς και πλήρως σχηματισμένο» (Gould , όπως πιο πριν). Και σε ότι αφορά τη σχέση προγόνου-απογόνου στην εξελικτική θεωρία, ο HenryGee, παλαιοντολόγος και συντάκτης του περιοδικού NATURE, είναι καυστικός: «Το να πάρει κάποιος μια σειρά από απολιθώματα και να ισχυριστεί πως αντιπροσωπεύουν μια γενεαλογική σειρά, δεν είναι μια επιστημονική υπόθεση που να μπορεί να ελεγχθεί, αλλά ένας ισχυρισμός τόσο έγκυρος όσο και μια ιστορία πριν πέσει κανείς να κοιμηθεί- διασκεδαστική μεν, μα όχι επιστημονική» (HENRYGEE- InSearchofDeepTime, NewYork-FreePress, 1999).\nΈτσι λοιπόν, οι μαρτυρίες των απολιθωμάτων όπως μας έρχονται από τους αρμόδιους επιστήμονες, δείχνουν να μην συμφωνούν με τις προβλέψεις του Νεοδαρβινισμού. Τίθεται όμως το ερώτημα: Γιατί οι ίδιοι αρνούνται να λάβουν υπόψη τους εναλλακτικές αντιλήψεις για τη ζωή, όπως το ενδεχόμενο της ύπαρξης ενός Δημιουργού; Και γιατί σε πείσμα των μαρτυριών παραμένουν προσκολλημένοι στις θεωρίες τους;\nΗ απάντηση μας δίνεται από τον RichardLewontin του Πανεπιστημίου του Σικάγου: «Δεν είναι οι μέθοδοι και οι θεσμοί της επιστήμης που μας αναγκάζουν να υιοθετούμε μια υλιστική εξήγηση για τον κόσμο των φαινομένων, αλλά τουναντίον, είμαστε αναγκασμένοι από μια apriori αφοσίωση σε υλικά αίτια να παράγουμε υλιστικές εξηγήσεις. Επιπρόσθετα αυτή η στάση είναι απόλυτη γιατί δεν μπορούμε να επιστρέψουμε σε μια θεϊστική εξήγηση» (RICHARDLEWONTIN-BillionsAndBillionsOfDemons-THENEWYORKREVIEW, 9-1-1997, 31).\nΔ. ΤΟ ΠΡΟΒΛΗΜΑ ΤΟΥ ΣΧΕΔΙΑΣΜΟΥ\nΜία από τις κυριότερες αντιρρήσεις που συχνά προβάλλουν οι Νεοδαρβινιστές στο ερώτημα αν οι οργανισμοί είναι το αποτέλεσμα ενός σκόπιμου σχεδιασμού ή μιας τυφλής διαδικασίας εξελικτικών μεταβολών, είναι το επιχείρημα των λεγόμενων ατελειών που παρουσιάζουν διάφοροι οργανισμοί. Σύμφωνα με αυτό, ένας νοήμων Σχεδιαστής δεν θα σχεδίαζε οργανισμούς με ατέλειες στη φυσιολογία τους ή την ανατομία τους. Χαρακτηριστικό παράδειγμα είναι ο αμφιβληστροειδής του ματιού. Ο Dawkins σχολιάζει: «Το οπτικό νεύρο, όπως και τα άλλα νεύρα, μοιάζει με ένα καλώδιο αρτηριακού κυκλώματος, μια δέσμη από ξεχωριστά ‘μονωμένα’ σύρματα, τα οποία στη συγκεκριμένη περίπτωση φθάνουν περίπου τα τρία εκατομμύρια. Το καθένα από αυτά οδηγεί από ένα κύτταρο του αμφιβληστροειδούς στον εγκέφαλο…Τα εν λόγω σύρματα συγκεντρώνονται από όλο τον αμφιβληστροειδή και σχηματίζουν μια δέσμη η οποία είναι το οπτικό νεύρο του ματιού. Οποιοσδήποτε μηχανικός θα υπέθετε ότι τα φωτοκύτταρα θα ήταν στραμμένα προς το φως, με τα σύρματά τους να έχουν κατεύθυνση προς τα πίσω, για να φθάσουν στον εγκέφαλο. Θα έβαζε τα γέλια αν κάποιος του έλεγε ότι τα φωτοκύτταρα θα μπορούσαν να είναι γυρισμένα με το πίσω μέρος τους προς το φως και τα σύρματά τους να ξεκινούν από την πλευρά που δέχεται το φως. Και όμως, αυτό ακριβώς συμβαίνει στον αμφιβληστροειδή όλων των σπονδυλωτών. Κάθε φωτοκύτταρο είναι συνδεδεμένο ανάποδα, με το σύρμα του να προεξέχει από την πλευρά που είναι προς το φως. Το σύρμα διασχίζει την επιφάνεια του αμφιβληστροειδούς μέχρι να φτάσει στο σημείο όπου περνά ένα άνοιγμα του χιτώνα (το λεγόμενο ‘τυφλό σημείο’), για να ενωθεί με το οπτικό νεύρο. Αυτό σημαίνει ότι το φως είναι αναγκασμένο να περάσει μέσα από ένα δάσος συρμάτων, με αποτέλεσμα να υφίσταται κάποια εξασθένηση και παραμόρφωση» (Dawkins, 1986, σελ.157-158). Με άλλα λόγια, ο Dawkins συμπεραίνει από το παραπάνω παράδειγμα, πως αυτή η σχεδιαστική ατέλεια του ματιού θα μπορούσε να εξηγηθεί μόνο με την επίκληση μιας ανοήμονης διαδικασίας τροποποιήσεων, και όχι με τη δράση ενός λογικού Δημιουργού. Στη λογική του μορφή το επιχείρημα αυτό παρουσιάζεται ως εξής:\nΑ) Αν υπήρχε ένας Σχεδιαστής θα ήταν ικανός να δημιουργήσει οργανισμούς χωρίς ατέλειες.\nΒ) Ένα πρακτικό παράδειγμα θα αφορούσε τον αμφιβληστροειδή.\nΓ) Ο αμφιβληστροειδής έχει σχεδιαστικές ατέλειες, άρα Δ) Δεν έφτιαξε ένα τέτοιο όργανο κάποιος Σχεδιαστής Ε) Συνεπώς, μια ανοήμονη εξελικτική διαδικασία είναι η μόνη εξήγηση για την εμφάνιση του ματιού.\nΌμως το παραπάνω επιχείρημα όσο ισχυρό και αν φαίνεται εκ πρώτης όψεως, διέπεται από δύο βασικά σφάλματα που του αποδυναμώνουν την αποδεικτική ισχύ:\nΑ) Το λογικό πρόβλημα.\nΗ παραπάνω αντίρρηση προϋποθέτει ένα ψεύτικο δίλημμα, σύμφωνα με το οποίο ένας οργανισμός ή θα είναι σχεδιασμένος κατά τον τέλειο τρόπο ή ο σχεδιασμός θα είναι απλά φαινομενικός.\nΟ μαθηματικός WilliamDembski στο βιβλίο του «INTELLIGENTDESIGN» κάνει το εξής σχόλιο: «Είναι ανάγκη να διαχωρίσει κανείς αυτό που ονομάζουμε έξυπνο σχεδιασμό από τον λεγόμενο φαινομενικό σχεδιασμό, και από τον ιδεατό ή βέλτιστο σχεδιασμό. Ο φαινομενικός σχεδιασμός δίνει την εντύπωση ότι είναι σχεδιασμός, ενώ ο βέλτιστος είναι τέλειος σχεδιασμός και δεν υπάρχει παρά μόνο κατά τρόπο ιδεατό και όχι στην πραγματικότητα. Μια κοινή στρατηγική αυτών που αντιμάχονται το σχεδιασμό είναι η προσπάθειά τους να τον υπαγάγουν σε αυτές τις δύο ακραίες κατηγορίες (φαινομενικός –ιδεατός). Το πρόβλημα όμως με αυτή την τακτική είναι ότι συνιστά μια προσπάθεια υπεκφυγής. Πράγματι παραβλέπει το ερώτημα περί έξυπνου σχεδιασμού. Τα αυτοκίνητα που διασχίζουν τους δρόμους είναι έξυπνα σχεδιασμένα με την έννοια ότι μια νοήμον διάνοια (του κατασκευαστή) είναι υπεύθυνη γι’ αυτά. Εν τούτοις ακόμη και αν νομίζει κανείς πως τα αυτοκίνητα της Detroit είναι τα καλύτερα στον κόσμο, θα ήταν λάθος να λέγαμε πως είναι βέλτιστα σχεδιασμένα. Ούτε είναι σωστό να πούμε ότι είναι φαινομενικά σχεδιασμένα» (Dembski, 1999, σελ.261).\nΕπίσης ο βιοχημικός MichaelBehe στο δικό του βιβλίο δηλώνει: «Το βασικό πρόβλημα με αυτή την αντίρρηση είναι πως απαιτεί έναν εξολοκλήρου τέλειο σχεδιασμό. Σχεδιαστές που έχουν την ικανότητα να κάνουν καλύτερους σχεδιασμούς, συνήθως δεν το κάνουν. Για παράδειγμα, οι εταιρίες συχνά κατασκευάζουν προϊόντα έτσι ώστε αυτά να έχουν μια συγκεκριμένη διάρκεια ζωής…Το επιχείρημα εκ των ατελειών παραβλέπει την πιθανότητα να έχει ένας σχεδιαστής περισσότερα του ενός κίνητρα, περιορίζοντας έτσι τη λειτουργικότητα ενός προϊόντος σε ένα δευτερεύων ρόλο» (Behe, 1996, σελ.223).\nΒ) Το επιστημονικό πρόβλημα.\nΠρόσφατες έρευνες πάνω στον αμφιβληστροειδή του ματιού δείχνουν πως ο σχεδιασμός του ματιού κάθε άλλο παρά ατελής είναι. Ο WilliamDembski στο βιβλίο του “TheDesignRevolution” σχολιάζει: «Στην πραγματικότητα υπάρχουν καλοί λειτουργικοί λόγοι για τους οποίους ο αμφιβληστροειδής έχει αυτή την κατασκευή. Ένα οπτικό σύστημα χρειάζεται τρία πράγματα: ταχύτητα, ευαισθησία και αποφασιστικότητα. Η ταχύτητα δεν επηρεάζεται από την ανεστραμμένη διάταξη των οπτικών νεύρων. Η αποφασιστικότητα το ίδιο. Δεν υπάρχει καμιά ένδειξη ότι ο αμφιβληστροειδής των κεφαλόποδων όπως τα καλαμάρια και τα χταπόδια, ο οποίος είναι ‘καλωδιωμένος’ κατά τον σωστό τρόπο έχοντας τα φωτοκύτταρα στραμμένα προς το φως να είναι λειτουργικά καλύτερος ώστε να εντοπίζει αντικείμενα στο οπτικό του πεδίο. Όσο για την ευαισθησία φαίνεται πως υπάρχουν καλοί λειτουργικοί λόγοι για έναν ανεστραμμένο αμφιβληστροειδή. Τα κύτταρα του αμφιβληστροειδούς απαιτούν το περισσότερο οξυγόνο από οποιαδήποτε άλλα κύτταρα στο ανθρώπινο σώμα. Πότε όμως απαιτούν το περισσότερο οξυγόνο; Μόνο όταν το φως που πέφτει πάνω σε αυτά είναι μικρό σε ποσότητα. Μια προμήθεια αίματος μπροστά από τα φωτοκύτταρα αποτελεί εγγύηση ότι τα κύτταρα του αμφιβληστροειδούς θα έχουν το οξυγόνο που χρειάζονται για να διατηρούνται όσο το δυνατόν περισσότερο ευαίσθητα» (Dembski, 2004, σελ.60).\nΕπίσης το βιβλίο “GettingtheFactsStraight” το οποίο εκδόθηκε από το DiscoveryInstitute που εδρεύει στο Σηάτλ των ΗΠΑ παραθέτει τα εξής: «Τα φωτοευαίσθητα κύτταρα στα μάτια των ανώτερων σπονδυλωτών είναι άκρως αποτελεσματικά στο να μεγεθύνουν το αμυδρό φως. Οι άκρες αυτών των κυττάρων χρειάζονται αρκετή ενέργεια καθώς και διαρκή αναγέννηση. Η ενέργεια παρέχεται από ένα πυκνό στρώμα τριχοειδών αγγείων και η ικανότητα αναγέννησης από ένα ειδικό επίστρωμα επιθήλιων κυττάρων. Αν οι άκρες τους έδειχναν προς τα εμπρός, τότε το εισερχόμενο φως θα εμποδίζονταν και από τα τριχοειδή αγγεία και από τα επιθήλια κύτταρα. Ένα τέτοιο είδος ματιού θα ήταν λιγότερο αποτελεσματικό και λιγότερο τέλειο από αυτό που έχουμε τώρα, επειδή τα τριχοειδή και τα επιθήλια κύτταρα είναι τώρα πίσω από τον αμφιβληστροειδή αντί μπροστά. Είναι αλήθεια πως η υπάρχουσα διευθέτηση αναγκάζει το οπτικό νεύρο να αφήνει ένα ‘τυφλό σημείο’ καθώς διέρχεται τον αμφιβληστροειδή, αλλά τα σπονδυλωτά έχουν δύο μάτια, και τα ‘τυφλά σημεία’ τους δεν επηρεάζουν την όραση όταν αυτή εστιάζεται στο ίδιο αντικείμενο και από τα δύο μάτια» (GettingtheFactsStraight, 2001, σελ. 29). Άρα η κατασκευή του ματιού σύμφωνα με τα παραπάνω, δίνει μαρτυρία για την δράση ενός λογικού Σχεδιαστή.\nΚλείνοντας το άρθρο αυτό, εκφράζουμε την πεποίθησή μας πως τα δεδομένα της επιστήμης όταν ερμηνεύονται σωστά, βρίσκονται σε απόλυτη συμφωνία με την διακήρυξη της Αγίας Γραφής. Το «εν αρχή εποίησεν ο Θεός τον ουρανό και τη γη» είναι η πιο επίκαιρη διακήρυξη που μπορεί κανείς να κάνει για την προέλευση του κόσμου μας.\n1. ΚΑΤΑΓΩΓΗ ΚΑΙ ΠΡΟΟΡΙΣΜΟΣ ΤΟΥ ΑΝΘΡΩΠΟΥ- A.WILDER-SMITH\n2. Ο ΜΥΘΟΣ ΤΟΥ ΔΑΡΒΙΝΙΣΜΟΥ- RICHARDMILTON\n3. INTELLIGENT DESIGN - WILLIAM DEMBSKI\n4. THE DESIGN REVOLUTION - WILLIAM DEMBSKI\n5. EVOLUTION: A THEORY IN CRISIS – MICHAEL DENTON\n6. OF PANDAS AND PEOPLE – MICHAEL DENTON\n7. DARWIN’S BLACK BOX – MICHAEL BEHE\n8. A CASE AGAINST ACCIDENT AND SELF-ORGANIZATION – DEAN OVERMAN 9. ICONS OF EVOLUTION – JONATHAN WELLS\n10. DARWINISM, DESIGN AND PUBLIC EDUCATION- J.CAMPBELL & S.MEYER\n11. THE CASE FOR A CREATOR – LEE STROBEL\n12. SIGNS OF INTELLIGENCE – J.KUSHINER & W.DEMBSKI\n13. DARWIN ON TRIAL – PHILLIP JOHNSON\n14. BEYOND NEO-DARWINISM – MAE WAN HO & PETER SANDERS\n15. THE CRUCIBLE OF CREATION – SIMON CONWAY MORRIS\n16. GETTING THE FACTS STRAIGHT – DISCOVERY INSTITUTE PRESS\nΗμερομηνία καταχώρησης : 17/02/2009 @ 05:43\nΤελευταία ενημέρωση : 17/02/2009 @ 05:43\nΚατηγορία : ΔΗΜΙΟΥΡΓΙΑ -ΕΞΕΛΙΞΗ\nΗ σελίδα διαβάστηκε 2952 φορές\nΕπισκεφτείτε το ιστολόγιο ΛΟΓΙΑ ΘΕΟΥ. Πατήστε ΕΔΩ για το Ιστολόγιο ΛΟΓΙΑ ΘΕΟΥ. Μιλάμε για τον ζωντανό Ιησού Χριστό! Πάνω Διακρίνοντας την αλήθεια από την πλάνη ! © 2004-2008 Η σελίδα φορτώθηκε σε 0.02 δευτερόλεπτο


Αγιογραφία σκαλιστή με ασήμι με την Παναγία Γλυκοφιλούσα\nΗ εικόνα με την Παναγία Γλυκοφιλούσα αποτελεί ένα μοναδικό έργο βυζαντινής τέχνης, στολισμένη με καθαρό ασήμι 925ο, ενώ το περίγραμμα της είναι επίχρυσο. Μία εκπληκτική εικόνα από το εργαστήρι βυζαντινής αγιογραφίας του πατρός Πεύκη, απόφοιτου της Αθωνιάδας Εκκλησιαστικής Ακαδημίας.\nΚωδικός προϊόντος: IL340 Κατηγορίες: Εικόνες Παναγίας, Με Ασήμι\nΜία υπέροχη εικόνα με την Παναγία Γλυκοφιλούσα, η οποία απεικονίζεται κρατώντας στοργικά στην αγκαλιά της το μικρό Χριστό. Το προσωνύμιο Γλυκοφιλούσα είναι ένα από τα περίπου 500 ονόματα που αποδίδονται στην Παναγία, η οποία αποτελεί μία από τις πλέον αγαπημένες μορφές της Ορθόδοξης Εκκλησίας.\nΗ Παναγία Γλυκοφιλούσα, σύμφωνα με την παράδοση, διασώθηκε από την εικονομαχία και μεταφέρθηκε στον Άθω. Φέρεται να ανήκε στη Βικτωρία, σύζυγο ενός συγκλητικού, η οποία στην προσπάθεια της να μην παραδώσει την εικόνα την έριξε στη θάλασσα. Η παράδοση, λέει, πως η εικόνα έπλεε όρθια στα κύματα μέχρι που τελικά έφτασε στον αρσανά της Μονής Φιλοθέου, όπου την εντόπισαν και την παρέλαβαν πατέρες της Μονής. Τη Δευτέρα του Πάσχα γίνεται η λιτανεία της εικόνας από την Ιερά Μονή στο σημείο όπου βρέθηκε.\nΜία μοναδική χειροποίητη σκαλιστή αγιογραφία από το γνωστό αγιογράφο πατέρα Πεύκη, η οποία φέρει και τη σχετική υπογραφή γνησιότητας. Η συγκεκριμένη εικόνα φέρει σε μεγάλο τμήμα της πλούσιο στολισμό με καθαρό ασήμι 925ο, ενώ όλο το περίγραμμα της είναι επιχρυσωμένο.\nΠρόκειται για αγιογραφία, που ακολουθεί μέχρι και την τελευταία της λεπτομέρεια τα πρότυπα της βυζαντινής τέχνης, φιλοτεχνημένη από έναν από τους μεγαλύτερους αγιογράφους της σύγχρονης εποχής. Στο εργαστήρι βυζαντινής αγιογραφίας του πατρός Πεύκη ακολουθείται η τεχνοτροπία της μακεδονικής σχολής, ενώ ακόμη και τα χρώματα φτιάχνονται με αυγό και άλλα παραδοσιακά υλικά.\nΔώστε πρώτος μία αξιολόγηση “Χειροποίητη εικόνα με ασήμι – Παναγία Γλυκοφιλούσα | Πατέρας Πεύκης” Ακύρωση απάντησης\nprevious post: Εικόνα με στιλβωτό χρυσό – Παναγία Γοργοϋπήκοος | Άγιο Όρος\nnext post: Χειροποίητη εικόνα με ασήμι – Αρχάγγελος Μιχαήλ | Πατέρας Πεύκης


Πρόβλεψη για τον αγώνα Μπορντό εναντίον Σαιντ-Ετιέν – The Bet School\nHome / TheBetSchool / Πρόβλεψη για τον αγώνα Μπορντό εναντίον Σαιντ-Ετιέν\nΠρόβλεψη για τον αγώνα Μπορντό εναντίον Σαιντ-Ετιέν\nΤρίτη, 28 Νοεμβρίου 2018, 10:00 μ.μ. (ώρα Ελλάδας)\nΣτον επόμενο γύρο της Λιγκ 1 Γαλλίας η Μπορντώ θα φιλοξενεί τη Σαιντ-Ετιέν. Και οι δύο ομάδες βρίσκονται στην πραγματική κρίση, οι “πράσινοι” έχουν ήδη αλλάξει τον τεχνικό, αλλά μέχρι στιγμής αυτή η πρωτοβουλία δεν έχει επιτυχία. Παρ’ όλα αυτά και οι δύο ομάδες έχουν τη δυνατότητα να βελτιώσουν τη διάθεσή τους με τη νίκη στο επερχόμενο παιχνίδι, στα πρακτορεία στοιχημάτων οι μελλοντικοί γηπεδούχοι είναι ξεκάθαρο φαβορί της συνάντησης.\nΣε πέντε τελευταία παιχνίδια η Μπορντό δεν κατάφερε να κερδίσει ούτε μία φορά, χάνοντας τέσσερις φορές και μία φορά παίζοντας ισοπαλία. Η ισοπαλία ήρθε στο ματς με την Μαρσέιγ, οι ήττες καταγράφηκαν από την Αμιέν, Μονακό, Ρεν και Καέν. Στην κατάταξη της Λιγκ 1 η Μπορντό έπεσε στην 13η θέση, στο ενεργητικό της ομάδας υπάρχουν 17 βαθμοί. Εντός έδρας της η ενδεκάδα αυτή έπαιξε έξι αγώνες, στους οποίους σημείωσε τρεις νίκες, δύο ισοπαλίες και μία ήττα.\nΟι τρέχουσες στατιστικές της Σαιντ-Ετιέν δεν είναι πολύ καλύτερες από τον μελλοντικό αντίπαλο. Στα πέντε τελευταία παιχνίδια οι «πράσινοι» δεν κέρδισαν ποτέ: παίζοντας δύο φορές ισοπαλία με τη Τουλούζη και το Στρασβούργο, επίσης καταγράφηκαν τρεις ήττες από την Λιλ, Λυών και το Στρασβούργο στο Λιγκ Καπ. Στην κατάταξης της γαλλική ελίτ η Σαιντ-Ετιέν είναι πιο ψηλά από την Μπορντό, δηλαδή στην όγδοη θέση, έχει στο ενεργητικό 19 βαθμούς. Εκτός έδρας οι 10 φορές πρωταθλητές της Γαλλίας στη σεζόν 2017–18 έπαιξαν έξι αγώνες, όπου σημείωσαν δύο νίκες, μία ισοπαλία και τρεις ήττες.\nΚαι οι δύο ομάδες βρίσκονται στην κρίση, έχουν προβλήματα με την επίθεση και τα γκολ που σημειώνουν. Σε αυτή την περίπτωση σε αυτό το ζευγάρι το στοίχημα στο σύνολο είναι κάτω φαίνεται λογικό, η μέγιστη έμφαση θα δοθεί στην άμυνα. Η δωρεάν μας πρόβλεψη για αυτή τη συνάντηση είναι: under 2.5 με απόδοση 1,74.\n← Previous Story Πρόβλεψη για τον αγώνα Λέστερ εναντίον Τότεναμ\nNext Story → Πρόβλεψη για τον αγώνα Άρσεναλ εναντίον Χάντερσφιλντ Τάουν


22/04/2015 – ΟΜΟΘΥΜΑΔΟΝ\n22/04/2015 by lawgap\n– Θέλεις να πάμε να δεις, που βρίσκεται ο Χασάν;\n– Ναι, του είπε ο ηγούμενος…\n– Πάμε, λοιπόν, να φύγουμε…\n– Είδες τον Χασάν;\n– Όχι, δεν τον είδα!\n– Δεν τον είδες;\n– Πάμε, λοιπόν, πίσω για να τον δεις…\n– Αυτή είναι η ψυχή του Χασάν. Δεν καταλαβαίνει που βρίσκεται, δεν βλέπει τίποτα, δεν ακούει τίποτα,… αλλά δεν είναι στο πυρ της Κολάσεως!…\n(Από κήρυγμα που απηύθυνε ο Καθηγούμενος του Ιερού Κοινοβίου Οσίου Νικοδήμου αρχιμανδρίτης π. Χρυσόστομος προς το εκκλησίασμα που συμμετείχε στην ευχαριστιακή Σύναξη της Κυριακής 28 Μαΐου 2006 (Κυριακή του Τυφλού)).\nΑΠΟ ΤΗΝ ΔΙΜΗΝΙΑΙΑ ΕΚΔΟΣΗ ΤΟΥ ΣΥΛΛΟΓΟΥ «ΦΙΛΟΙ ΙΕΡΟΥ ΚΟΙΝΟΒΙΟΥ ΑΓΙΟΥ ΝΙΚΟΔΗΜΟΥ» ΕΤΟΣ 7ο – ΤΕΥΧΟΣ 38 – ΙΟΥΝΙΟΣ 2006 – ΨΗΦΙΟΠΟΙΗΣΗ: ΑΝΤΙΑΙΡΕΤΙΚΟ ΕΓΚΟΛΠΙΟ\nνα προσευχόμαστε αδιάκοπα. Να Τον ικετεύουμε Όχι μόνο για μας, αλλά και γι’ αυτούς πού δεν Του προσεύχονται…


Διεθνής Διαφάνεια: Η Γερμανία πρόσφορο έδαφος για ξέπλυμα χρήματος - Δυνατή Ελλάδα\ngeoathanasΔημοσιεύτηκε: 28-07-2021 06:07:26Δημοσιεύτηκε: 10 Ιουλίου 2021 19:000\nΤα τελευταία χρόνια οι εικόνες αυτές πληθαίνουν στη Γερμανία: η αστυνομία πραγματοποιεί έφοδο σε πολυτελή ακίνητα που ανήκουν σε αραβικές μεγαλοφαμίλιες, για να κατασχέσει κοσμήματα, ακριβά αυτοκίνητα, αλλά και τα ίδια τα ακίνητα, γράφει η Deutsche Welle.\nΜόνο το 2018 η αστυνομία του Βερολίνου είχε κατασχέσει περισσότερα από 75 ακίνητα της μεγαλοφαμίλιας Ρέμο, τα οποία αποτιμώνται στην αγορά πάνω από δέκα εκατομμύρια ευρώ.\nΩστόσο η οικογένεια Ρέμο δεν είχε βρεθεί στο στόχαστρο των αρχών για ξέπλυμα χρήματος. Η αρχική υποψία αφορούσε άλλα ποινικά αδικήματα.\nΓια όλη την Ευρώπη το Ευρωπαϊκό Ελεγκτικό Συνέδριο υπολογίζει ότι τα έσοδα από παράνομες δραστηριότητες έχουν αποφέρει περισσότερα από 250 δισεκατομμύρια ευρώ.\nΓια τη Διεθνή Διαφάνεια οι πραγματικές ροές είναι πολύ μεγαλύτερες, ωστόσο, επισημαίνει ο Κρίστοφ Τράουτβετερ, «είναι δύσκολο να εκτιμηθεί το ακριβές ποσό. Δεν έχει ερευνηθεί επαρκώς ούτε η δομή, ούτε το εύρος του οργανωμένου εγκλήματος».\nΣτην πρόσφατη έκθεση της Διεθνούς Διαφάνειας εκτιμάται ότι «είναι μακρύς ο κατάλογος των σκανδάλων που αφορούν ξέπλυμα χρήματος και έχουν σχέση με τη Γερμανία», ενώ οι αρχές δεν κάνουν «αρκετά» για να καταπολεμήσουν το φαινόμενο. Πρόκειται για μία σοβαρή κατηγορία, την οποία η οργάνωση λέει ότι τεκμηριώνει με συγκεκριμένα στοιχεία.\nΓια τους εγκληματίες το ξέπλυμα είναι εύκολη υπόθεση, προειδοποιεί η Διεθνής Διαφάνεια, από τη στιγμή που μπορούν να εμβάσουν ακόμη και στο εξωτερικό μεγάλα ποσά χωρίς να γίνονται αντιληπτοί. Κάτι στο οποίο πολλές φορές τους διευκολύνουν χονδρέμποροι, έμποροι τέχνης και μεσίτες ακινήτων.\nΜία ακόμη δυσκολία είναι η αποκαλούμενη «ανωνυμία των αγορών», λέει ο Τράουτβετερ και εξηγεί ότι «εδώ και 20 χρόνια ισχύει ο κανόνας ότι οι τράπεζες θα πρέπει να γνωρίζουν καλά τους πελάτες τους.\nΚι όμως, εξακολουθούν να έχουν πολλούς ‘σκελετούς στο ντουλάπι’ τους». Συν τοις άλλοις, επισημαίνει ο Γερμανός ειδικός, δεν υπάρχει το απαραίτητο, καταρτισμένο προσωπικό για να αντιμετωπίσει το ξέπλυμα χρήματος. Άλλωστε η Γερμανία δεν διαθέτει ακόμη εξειδικευμένη Οικονομική Αστυνομία.\nΓια τον Κρίστοφ Τραόυτβετερ είναι «τρέλα», όπως χαρακτηριστικά λέει, αυτό που διαπιστώθηκε στο πρόσφατο σκάνδαλο για τις μάσκες προστασίας με την εμπλοκή πολιτικών, ότι δηλαδή κυκλοφορούν εμβάσματα σε ανώνυμους τραπεζικούς λογαριασμούς στο Λιχτενστάϊν ή σε εταιρίες-σφραγίδες με έδρα την Καραϊβική.\nΕπιπλέον, υποστηρίζει, «είναι αδιανόητο να παραμένουν μέχρι σήμερα άγνωστοι οι ιδιοκτήτες για το 10% των ακινήτων σε όλη τη Γερμανία».\n«Η Γερμανία δεν μπορεί πλέον να αποτελεί ασφαλές λιμάνι για παράνομες ροές χρημάτων» προειδοποιεί ο Στέφαν Όμε, οικονομικός εμπειρογνώμων της Διεθνούς Διαφάνειας.\n«Με το σημερινό, καθόλου ικανοποιητικό καθεστώς, η χώρα ουσιαστικά ανέχεται ένα σκιώδες σύστημα συναλλαγών, που δημιουργεί πρόσφορο έδαφος για τη διαφθορά», υποστηρίζει.


Τα αυτόνομα οχήματα μπορούν να γίνουν σημαντικά ελαφρύτερα, ενώ σε χώρες με δυνατούς ανέμους μπορεί να γίνει εκμετάλλευση μικρών ανεμογεννητριών τύπου στροβίλου. Ο όμιλος της Volkswagen, αλλά και άλλες αυτοκινητοβιομηχανίες εργάζονται πάνω σε αυτούς τους τομείς για να μην έχει ένα αυτοκίνητο «νεκρά» στοιχεία. Εξίσου πρωτοποριακές λύσεις αποτελούν οι συστοιχίες μεγάλης ονομαστικής τάσης από 800 V έως 1000 V προκειμένου να μεγαλώσουν οι χωρητικότητες των συσσωρευτών για την επίτευξη μεγαλύτερων αυτονομιών αλλά ταυτόχρονα να διασφαλιστούν οι γρηγορότερες ταχυφορτίσεις. Η λύση αυτή επιλέγεται από το γκρουπ VW Group, Lucid, Rivian, GM, Hyundai, Kia και άλλους κατασκευαστές. Τέλος, η θερμική διαχείριση και όλα τα υλικά που χρησιμοποιούνται μπορούν να βελτιώσουν τις αποδόσεις τους και να γίνουν ελαφρύτερα. Παρεμβάσεις που και αυτές μπορούν να αυξήσουν έστω και λίγο την αυτονομία του οχήματος.\nΤο Opel Astra εξηλεκτρίζεται για πρώτη φορά και θα διατίθεται και ως plug-in υβριδικό\nTο νέο Skoda Kodiaq ανεβάζει αισθητά τον πήχη στην κατηγορία\nMore in this category: « Παρουσιάστηκε από την Skoda η ολοκαίνουργια Fabia Η Nissan παρουσίασε την τρίτη γενιά Qashqai »


Το δράμα της κωμωδίας\nTo 2006 το γαλλικό σατιρικό περιοδικό Charlie Hebdo αναδημοσιεύει σκίτσα του Προφήτη και μπαίνει στο στόχαστρο φονταμενταλιστών ισλαμιστών που το πήραν ως ύψιστη προσβολή στο δόγμα τους.\nΈξι χρόνια αργότερα, ο γελοιογράφος και διευθυντής του περιοδικού Στεφάν Σαρμπονιέ δηλώνει σε συνέντευξη πως «καμία γελοιογραφία δε σκότωσε ποτέ κανέναν» και φωτογραφίζεται επιδεικνύοντας ένα επίμαχο πρωτοσέλιδο που προκάλεσε θύελλα αντιδράσεων, επειδή φιλοξενούσε γελοιογραφίες με πρωταγωνιστή τον προφήτη Μωάμεθ.\nΣτην ίδια συνέντευξη τόνιζε «δε φοβάμαι τα αντίποινα. Δεν έχω παιδιά, ούτε σύζυγο, ούτε αυτοκίνητο, ούτε κανένα χρέος απλήρωτο. Ακούγεται υπερφίαλο αλλά προτιμώ να πεθάνω όρθιος παρά γονατιστός».\nΤον Ιανουάριο του 2013 αποτυπώνει με δικά του και πάλι σκίτσα τη ζωή του Προφήτη και καταχωρείται επίσημα πλέον στη λίστα με τις έντεκα Δυτικές προσωπικοτήτες που «καταζητούνταν ζωντανές ή νεκρές για εγκλήματα κατά του Ισλάμ». Δύο χρόνια μετά, στις 7 Ιανουαρίου του 2015 τζιχαντιστές εισβάλλουν στα γραφεία του σατιρικού περιοδικού στο Παρίσι και ανοίγουν πυρ. Ο Σαρμπονιέ και ακόμη έντεκα άνθρωποι πέφτουν νεκροί, στο όνομα του προφήτη του Ισλάμ. Με την επίθεση στο σατιρικό περιοδικό σκάει το απόστημα της ισλαμιστικής τρομοκρατίας στη Γαλλία και οι επιθέσεις αρχίζουν να διαδέχονται η μία την άλλη, με θλιβερό αποκορύφωμα αυτή στο Bataclan που βύθισε τη χώρα σε κατάσταση έκτακτου ανάγκης για δύο χρόνια.Ο δυτικός κόσμος έμεινε για ακόμη μία φορά άναυδος με το επίπεδο βίας που μεταφέρεται πλέον, από τα πεδία των μαχών σε Ιράκ και Αφγανιστάν, στις ευρωπαϊκές πρωτεύουσες. Κανένας δεν επιτρέπεται να «γελοιοποιεί» τον Προφήτη και θάνατος είναι η μόνη λύτρωση για όποιον το επιχειρήσει. Όπου κι αν κατοικεί. Δεν υπάρχει σάτιρα, δεν υπάρχει άλλος νόμος, υπέρτατος του σεβασμού στον θρησκευτικό ηγέτη. Η επίθεση των ακραίων ισλαμιστών έγινε ακόμη ένα ματωμένο σύμβολο της ελευθερίας της παγκοσμιοποιημένης πια έκφρασης.\nΤο Charlie Hebdo ήταν πνευματικό παιδί του Μάη του '68. Από το 1970 κι έκτοτε έχει φιλοξενήσει σκίτσα διάσημων αιρετικών γελοιογράφων. Στην πιό σύγχρονη ιστορία του, εκτός από τους τζιχαντιστές, έχει βάλει στο στόχαστρο της πένας του την Ακροδεξιά, τον καθολικισμό, αλλά και τη Δεξιά του πρώην πρόεδρου Νικολά Σαρκοζί.\nΣτο αντίπαλο δέος τώρα, τίποτα δε δικαιολογεί πλέον τη φράση «αντίπαλο δέος». Αν η Αμερική κάποτε κόμπαζε πως είναι η χώρα της ελευθερίας, τα τελευταία χρόνια έχει απολέσει κάθε δικαίωμα να θεωρεί εαυτόν οτιδήποτε παρά φορέα σκοταδισμού και οπισθοδρόμησης. Στις 30 Μαϊου του 2017 το ιντερνετικό δίκτυο κουτσομπολίστικων ειδήσεων TMZ, που διατηρεί στενότατες σχέσεις με το επιτελείο Τραμπ, δημοσιεύει μία αιχμηρή φωτογραφία με την αμερικανίδα κωμική ηθοποιό Κάθυ Γκρίφιν να κρατά στο υψωμένο χέρι της μάσκας με το πρόσωπο του Τραμπ που έσταζε αίμα. Η ηθοποιός αργότερα είπε πως η φωτογραφία ήταν το αντισχόλιό της στα όσα σεξιστικά είπε ο πρόεδρος στο τηλεοπτικό δίκτυο CNN για τη δημοσιογράφο του FOX NEWS Μέγκαν Κέλυ μετά το ντιμπέιτ – θυμίζω «Θα μπορούσαμε να δούμε αίμα να τρέχει από τα μάτια της, αίμα να τρέχει από το... ή από οποιαδήποτε μέρος» είχε πει ο υποψήφιος τότε Ντόναλντ.\nΗ Κάθυ Γκρίφιν τόλμησε να δείξει το μεσαίο δάχτυλο στον σχεδόν νεοεκλεγέντα Αμερικανό Πρόεδρο, και να βάλει φωτιά στα συντηρητικά τόπια με μία ανατρεπτική φωτογραφία που αποτύπωνε στην ουσία την ίδια, μία γυναίκα κωμικό, σε ρόλο Περσέα, και τον ισχυρό πολιτικό άνδρα σε ρόλο Μέδουσας. Η αντιστροφή των ρόλων ξεσήκωσε κύματα οργής ένθεν και ενθέν του κύριου ρεύματος, μιας οργής που πήγαζε από τα άδυτα της πολιτικής ορθότητας και ενδύθηκε τον μανδύα της αντίδρασης στην «πρόκληση σωματικής βλάβης», την έκλυση των χρηστών ηθών και το πέρασα των ορίων.\nΟ Λευκός Οίκος, αφού βάφτισε το γεγονός «απειλή για τη σωματική ακεραιότητα του Προέδρου», ξεκίνησε εκστρατεία συντριβής της «καριέρας και της ζωής» της Γκρίφιν - λόγια που εκστόμισε ο ίδιος ο γιος του Τραμπ, Ντόν Τζούνιορ, περιγράφοντας σε ραδιοφωνικό σταθμό το τι έμελλε να πάθει η ηθοποιός που έθιξε το κύρος του πατρός του. Οι επιθέσεις που δέχθηκε ως επακόλουθο εξιστορούνται από την ίδια σε ένα νέο, γενναίο φιλμ με τίτλο «One Hell Of A Story» που έγραψε, γύρισε και κυκλοφόρησε μόνη της, αφού κανείς μέχρι τώρα, από τα μεγάλα αφεντικά, δεν της έχει συγχωρήσει την απρέπεια. Ακόμα και τώρα, που ο ίδιος ο πρόεδρος αποδείχτηκε πολλαπλές φορές, και με τη βούλα Κογκρέσσου και Γερουσίας, απειλή για την χώρα που τον εξέλεξε, τα μεγάλα στούντιο αρνούνται να κάνουν ένα βήμα πίσω στην αδέκαστη κρίση τους για την ηθοποιό. Να σημειώσουμε πως η Κάθυ Γκρίφιν δεν παρανόμησε, ούτε καταστρατήγησε με την φωτογράφησή της το σύνταγμα. Κι όμως βρέθηκε στην ιδιαίτερα δύσκολη θέση να θεωρείται ταυτόχρονα θύτης και θύμα για τις αμερικανικές υπηρεσίες πληροφοριών. Το FBI έτρεχε για διάστημα δύο χρόνων δύο παράλληλες ανοιχτές έρευνες για την ηθοποιό. Μία για να διαπιστώσει αν η μπριόζα κομιντιέν - άκουσον ακουσον- συνεργάζεται με τον ISIS, και μία δεύτερη για να εξιχνιάσει ποιοι είναι αυτοί που απειλούν κατάφορα τη ζωή της επί αμερικανικού εδάφους και πόσο σοβαρά πρέπει να πάρουν τα αντίποινα στα οποία λένε ότι θα προβούν οι φίλοι και οπαδοί του Τραμπ. Το υπουργείο δικαιοσύνης έφτασε ένα βήμα πριν την κατηγορήσει ανοιχτά για συνωμοσία με σκοπό τη δολοφονία του Αμερικανού προέδρου, έγκλημα που τιμωρείται με ισόβια κάθειρξη. Μέχρι και στη λίστα της Ιντερπόλ κατάφεραν να την εντάξουν, ενώ το όνομα της βρέθηκε και στη λίστα μίσους με «εχθρούς του Τραμπ προς εξόντωση» που είχε συνθέσει ο MAGA bomber. Υποστηριχτές της συνωμοσιολογικής σπείρας Qanon την έχουν ήδη εντάξει στο κάδρο όσων κινούν τα νήματα πίσω από το ψευδεπίγραφο «κύκλωμα παιδεραστίας» που υποτίθεται πως διευθύνει η Κλίντον και ο Χανκς.\nΠέντε χρόνια μετά την αιματηρή επίθεση, το περιοδικό Charlie Hebdo συνεχίζει ατρόμητο ακόμα και σήμερα να δημοσιεύει, χωρίς φραγμό, το όραμά του για μια πραγματικά ελεύθερη έκφραση στη δημόσια σφαίρα. Η αμερικανίδα κωμικός πάλι συνεχίζει ακάθεκτη να ροκανίζει το φαλλοκρατικό νεοσυντηρητικό οικοδόμημα, τώρα και με ξεκάθαρο πολιτικό μήνυμα, κάνοντας δυναμικό come back και μάλιστα αναλαμβάνοντας η ίδια τα ηνία της παραγωγής και διαφημιστικής προώθησης των εμφανίσεών της. Ζητούμενο πάντως αποτελεί για τη νέα γενιά, αν θα εξακολουθήσει η σάτιρα να έχει φωνή και το δικαίωμα να την υψώνει ενάντια στην αυθαιρεσία της όποιας ηγεσίας ή ηγεμονίας. Και στις δύο πλευρές του Ατλαντικού ο ταλιμπανισμός καλά κρατεί. Όπου και να κοιτάξει ο πολίτης αντικρίζει το ίδιο μοτίβο δολοφονίας της παρακαταθήκης που άφησε ο Αριστοφάνης και ο Περικλής. Σάτιρα και δημοκρατία βάλλονται από παντού κι από κοινού. Με πυρά μολυβένια ή άσφαιρα. Και τα δύο πονάνε εξίσου.\nΥΓ. Στην Ελλάδα, όσοι αθυρόστομοι έριξαν λάδι στην φωτιά της πολιτικής ορθότητας, όπως η Μαλβίνα ή ο Τζίμης Πανούσης, χτυπήθηκαν επίσης αλύπητα, από όλες τις πλευρές και τελικά «έσβησαν». Ακόμα και η λαοφιλής Ελληνοφρένεια βρέθηκε και συνεχίζεται να βρίσκεται σε κόντρα με τις ορέξεις ενός αδηφάγου συστήματος που για να επικρατήσει πρέπει να εξοντώσει τελειωτικά κάθε φωνή αντιφρονούσα.


Μάτια λαίμαργα, ψυχή χαμένη ~ ΦΙΛΟΛΟΓΟΣ ΕΡΜΗΣ\nΜάτια λαίμαργα, ψυχή χαμένη\n« Μάτια λαίμαργα, ψυχή χαμένη », λέει μια παροιμία.. Μα και αυτιά λαίμαργα, ψυχή χαμένη, σίγουρα μπορούμε να πούμε..Θέλεις να αρέσεις στους άλλους, αγωνιάς τι γνώμη έχουν για σένα..εντάξει, δεν είναι κακό ως ένα σημείο..κάποια στιγμή όμως γίνεται αυτή η σκέψη, εμμονή και διαρκής, καθημερινός στόχος. Όλα περιστρέφονται γύρω από την άκρατη επιθυμία να μιλούν όλοι για σένα πάντα θετικά, κάνεις όμως πολύ θόρυβο..σαν τον άδειο τενεκέ που κάνει πολύ ενοχλητικό θόρυβο, όταν τον χτυπάς, επειδή είναι άδειος..μήπως συμβαίνει το ίδιο και με σένα; Πολύς σαματάς για ένα τίποτα;\nΤίποτα; Ε όχι και τίποτα, σε ιντριγκάρω τώρα..ε; Μόλις κάποιος τολμήσει να σε αμφισβητήσει, κάνεις απανωτά άλλο ένα φάουλ..- κατάκριση - σε όποιον αμφέβαλε για την αξία σου. Να σου πω τότε, μιαν ιστορία :\n« Κάποιος πήγε στον Σωκράτη, λέγοντάς του:\n- Δάσκαλε, έχω να σου διηγηθώ πως ένας φίλος σου…\n- Στάσου, τον διακόπτει ο Σωκράτης. Πέρασες από τα τρία κόσκινα εκείνο που έχεις να μου πεις;\n- Ποια είναι αυτά τα κόσκινα;\n- Το πρώτο είναι το κόσκινο της αλήθειας. Εξακρίβωσες αν εκείνο που θα μου πεις είναι αλήθεια ;\n- Όχι, γιατί, μα την αλήθεια, άκουσα να το λένε.\n- Τότε ας δούμε αν το πέρασες από το δεύτερο κόσκινο : Το κόσκινο της καλοσύνης. Ό, τι έχεις να μου διηγηθείς, αν δεν είναι αληθινό, τουλάχιστον είναι καλό ;\n- Μα την αλήθεια, όχι και τόσο..\n- Τότε ας δούμε αν το περάσεις από το τρίτο κόσκινο : Το κόσκινο της ανάγκης. Ό, τι έχεις να μου διηγηθείς είναι αναγκαίο και πρέπει εξάπαντος να το μάθω ;\n- Μα την αλήθεια, αναγκαίο δεν είναι.\n- Τότε, αφού δεν είναι αληθινό, καλό και αναγκαίο, άστο να ξεχαστεί και ας ασχοληθούμε με κάτι άλλο »..\nΚατάλαβες; Μη φοβάσαι λοιπόν την αμαρτία, πολλές φορές την « πτώση », την παραχωρεί ο Θεός για να « σπάσεις τα μούτρα » σου και να πατήσεις το κουμπί της Επανεκκίνησης στη ζωή σου, μαζί Του πλέον. Μη φοβάσαι να πέσεις, να φοβάσαι μήπως δεν θέλεις να σηκωθείς, εκεί είναι το επικίνδυνο. Και η κενοδοξία που καραδοκεί και είναι έτοιμη να αλώσει την ψυχή σου είναι επικίνδυνη και δεν σε αφήνει να σηκωθείς, επειδή έχεις κολακευτεί τόσο πολύ από τους ανθρώπινους επαίνους και αρνείσαι επίμονα να ξεκαβαλήσεις από το καλάμι σου. Όποιος προσπαθήσει να σε αμφισβητήσει ή να σε συνεφέρει, αλίμονο του, επειδή τότε ακολουθεί και ο φθόνος..αυτά τα δύο πάνε πακέτο, κενοδοξία και φθόνος είναι συγκοινωνούντα δοχεία.\nΤο κακό είναι πως βλέπεις και νεαρά άτομα ακόμη κι εφήβους να συμπεριφέρονται κενόδοξα. Εδώ τώρα θα μιλήσει ο πολυγραφότατος των Πατέρων της Εκκλησίας, ο Άγιος Ιωάννης ο Χρυσόστομος. Τι να σου πρωτοπώ και πρωτογράψω για τον Ιερό Χρυσόστομο..Θα μπορούσαμε να γράφουμε ασταμάτητα για τον Άγιο Ιωάννη και τις συμβουλές του για την ανατροφή και διαπαιδαγώγηση των παιδιών μας. Είναι αξιοσημείωτο το γεγονός πόσο διαχρονικά είναι αυτά που μας συμβουλεύει. Μιλά για την τεράστια σημασία του οικογενειακού περιβάλλοντος και του κοινωνικού περίγυρου στην ανατροφή των παιδιών, με τόση ακρίβεια που εντυπωσιάζει και νιώθεις πως ζει στην εποχή μας. « Χτυπά καμπανάκι » στους γονείς πως αν δεν προσέξουν, όταν τα παιδιά είναι μικρά υποβόσκουν σε αυτά, τα πάθη της κενοδοξίας, του εγωισμού, της φιλαργυρίας, της αργίας κτλ. Δυστυχώς γίνεται, χωρίς να το καταλαβαίνουμε κι ενώ πιστεύουμε πως είναι για το καλό τους, εν τούτοις, μακροπρόθεσμα γίνεται πνευματική ζημιά.\nΓια παράδειγμα τονίζει ο Άγιος Χρυσόστομος: « Ουδαμόθεν την διαστροφήν γίνεσθαι των παίδων, αλλ’ εκ της περί τα βιωτικά μανίας ». Τι σημαίνει αυτό; Πως ενώ νομίζουμε πως αγωνιζόμενοι να τους προσφέρουμε τα πάντα, υλικά αγαθά, ταξίδια, ανέσεις, δεν μεριμνούμε για την πνευματική τους καλλιέργεια. Ο Άγιος τονίζει πως η κοινωνία έχει ανάγκη από υγιή κύτταρα ενάρετων νέων και όχι μόνον μορφωμένων. Όταν ανατρέφονται σε τέτοιο περιβάλλον τα παιδιά, μεγαλώνοντας κι εκείνα με τη σειρά τους θα έχουν ως κέντρο της ζωής τους, την απόκτηση υλικών αγαθών και μόνο, οπότε μοιραία η κενοδοξία, η φιλαργυρία δεν θα αργήσουν να εκδηλωθούν, νοσηρές καταστάσεις δηλαδή που έχουν τις ρίζες τους στην τρυφερή παιδική ηλικία, κρυμμένες εκεί, καλά.\nΟ Άγιος Χρυσόστομος εφιστά την προσοχή στους γονείς, να μην είναι αμελείς, όταν τα παιδιά τους είναι μικρά: « Οι ψυχές των παιδιών, λέγει, είναι μαλακές και τρυφερές· όταν εντυπωθούν επάνω τους τα καλά διδάγματα από την αρχή, κανείς δεν ημπορεί να τα εξαλείψει, όταν στη συνέχεια γίνουν σκληρές σαν σφραγίδα, όπως συμβαίνει με το κερί. Το μαλακό πράγμα παίρνει οποιοδήποτε σχήμα, γιατί δεν έχει αποκτήσει ακόμη σταθερή δική του μορφή. Μοιάζουν ακόμη οι ψυχές των παιδιών με πίνακες ζωγραφικής ή με αγάλματα. Χρειάζεται πολλή προσοχή εκ μέρους των ζωγράφων και πολλή επιμέλεια για να φιλοτεχνήσουν ένα πίνακα ωραίο. Οι γλύπτες πάλι με πολλή υπομονή αφαιρούν τα περιττά και προσθέτουν ό, τι πρέπει, για να παρουσιάσουν το έργο που επιθυμούν. Δεν υπάρχει θαυμασιότερο υλικό για φιλοτέχνηση από τις παιδικές ψυχές, αρκεί αυτό να γίνει εγκαίρως. Κατασκευάζουν οι γονείς έμψυχες εικόνες του Θεού, ζωντανά αγάλματα ».\nΟπότε, τί κάνουμε; Σαφώς ο Ιερός Χρυσόστομος δεν εννοεί να στερούμε από τα παιδιά μας αλλά να τους προσφέρουμε με σύνεση, μέτρο. Τα παιδιά δεν ακολουθούν τα λόγια μας αλλά τα έργα μας, το παράδειγμά μας. Άμα τα ταΐζουμε εγωισμό και καλοπέραση, ως ενήλικες τα παιδιά μας θα ταλαιπωρούνται πνευματικά και εμείς ως γονείς έχουμε τεράστια ευθύνη. Τι διαλέγουμε λοιπόν; Ας αποστασιοποιηθούμε λιγάκι από όλα και ας μείνουμε μόνοι με τον εαυτό μας, να τα βρούμε μαζί του, να μπει στη θέση του, όχι στο κέντρο της ζωής μας. Ας διδάξουμε στα παιδιά μας την υπομονή, ταπείνωση, όντας οι ίδιοι υπομονετικοί και ταπεινοί. Εάν πιστεύουμε πως είμαστε το κέντρο του κόσμου, τα παιδιά μας θα βλέπουν τα πάντα και τους πάντες, κενόδοξα και εγωιστικά. Όπως τονίζει και ο Ιερός Χρυσόστομος : « Η νεότητα που ζει με σύντροφο την αργία και ανατρέφεται με τόσο μεγάλα κακά, γίνεται αγριότερη από όλα τα θηρία ». ( ΕΠΕ 10, 592 )\nΠηγή: Αποστάγματα Φωτός, https://ziogoukalliopi.blogspot.com/


Νέο Café Mé στην Καλλιθέα!\n«Το Vertical Divas με έκανε να πιστέψω σε μένα και τις δυνατότητές μου»\nΤο Mon Kulur πλάθει...επιχειρηματικές ευκαιρίες\nΗ Fylliana επαναπροσδιορίζει την αγορά επίπλων και διακόσμησης στην Ελλάδα!\nΤο νέο flexi μοντέλο του Γρηγόρη!\nΤο KIOSKY’S CONVENIENCE STORE έφτασε τα 45 καταστήματα και συνεχίζει την ανάπτυξη!\nΟι βραβεύσεις του The Big Bad Wolf στα Estia Awards συνεχίζονται…\nΤο νέο κατάστημα στην Καλλιθέα είναι έτοιμο και υποδέχεται το κοινό! Με υψηλής ποιότητας καφέ, απολαυστικά snack και μοναδικές συνταγές, τα Café Mé αριθμούν πλέον 7 καταστήματα και έχουν καθιερωθεί ως την νέα καθηmeρινή συνήθεια που… ήρθε για να μείνει!\nΣυνδυάζοντας χαμηλά λειτουργικά κόστη και υψηλό κέρδος, το πρώτο street café της Λάρισας ακολουθεί μια σταθερά ανοδική και επιτυχημένη πορεία και συνιστά μια σύγχρονη επιχειρηματική ευκαιρία με ιδέες και λύσεις για μια υγιή επιχείρηση.\nΌπως δηλώνει ο κ. Γιώργος Ανδρεάδης ιδρυτής της αλυσίδας: «Σε σχέση με τον ανταγωνισμό διατίθενται ποιοτικές επιλογές σε πιο συμπιεσμένες τιμές και τα καταστήματά μας ταιριάζουν πιο πολύ στη νέα τάση των “street café” που θυμίζουν spots, έχουν πιο υπολογισμένα λειτουργικά, υψηλές, μοδάτες παροχές και «ξέρουν τι θέλουν». Απευθύνονται στον έξυπνο επιχειρηματία που θέλει να προσφέρει αλλά και να διαβαίνει το μονοπάτι της επιτυχίας»


ΝΕΑ ΔΗΜΟΥ ΔΙΟΥ - ΟΛΥΜΠΟΥ: Μιχάλης Στύλλας: Αντέχει ο Δίας επενδύσεις;\nΚατεβαίνοντας από το βουνό ήρθαν τα μαντάτα. Ο υφυπουργός εξωτερικών κύριος Μάρδας εξήγγειλε (για άλλη μια φορά) δημοσίως τα σχέδια του για την ανάπτυξη του Ολύμπου. Σε αυτά περιλαμβάνονται η κατασκευή 4 καταφυγίων στις ψηλές κορυφές του βουνού, η δημιουργία ελικοδρομίου κάτω από τις κορυφές, η κατασκευή τελεφερίκ από την πλευρά της Ελασσόνας, η δημιουργία μικρών οικισμών τόσο στην προσθαλάσσια πλευρά του Ολύμπου, όσο και στην πλευρά της Ελασσόνας και η μεταφορά των επισκεπτών στα ψηλά νεοανεγερθέντα καταφύγια του Ολύμπου με χρήση ελικοπτέρου. Ο κύριος Μάρδας πρόσφατα επιβεβαίωσε τα παραπάνω σε ραδιοφωνική συνέντευξη του στο σταθμό ΣΚΑΙ Πιερίας (https://www.youtube.com/watch?v=TB38LrPQuVQ).\nΌσον αφορά την κατασκευή όχι ενός, αλλά τεσσάρων(!!!) καταφυγίων, δε διευκρινίζονται καθόλου το μέγεθος και η χωρητικότητα των προτεινόμενων καταφυγίων, φανερώνοντας κάποια προχειρότητα στα λεγόμενα. Τα νέα καταφύγια λοιπόν θα βρίσκονται κοντά στις κορυφές με σκοπό οι ορειβάτες να μη χρειάζονται πολλές ώρες πορείας για κάποιον να φτάσει στην κορυφή. Μα κύριε υφυπουργέ που δηλώνετε και ορειβάτης και αναρριχητής, εάν κάποιος δε έχει τη δυνατότητα να περπατήσει μέχρι τα υπάρχοντα καταφύγια πως θα καταφέρει να ανέβει στην κορυφή που από τη φύση της είναι μία τεχνικά δύσκολη ανάβαση; Αλλά και πάλι για να επιδιώκεται η κατασκευή επιπλέον καταφυγίων ή ενός μικρού οικισμού καταφυγίων στον Όλυμπο συνεπάγεται ότι τα υφιστάμενα καταφύγια είναι κορεσμένα από κόσμο. Έλα όμως που τα στατιστικά στοιχεία των υφιστάμενων καταφυγίων καταδεικνύουν αξιόλογη πτώση των επισκεπτών κατά τα τελευταία χρόνια κυρίως λόγω της οικονομικής κρίσης (μα φυσικά, όταν κάποιος δεν μπορεί να βολέψει τις βασικές του ανάγκες στον Όλυμπο θα πάει να ανέβει) και δε μπορώ να καταλάβω πως αυτά τα τέσσερα νέα καταφύγια θα καθιστούν οικονομικά βιώσιμα.\nΔε λέω, είμαστε σε μια εποχή που οι επενδύσεις χρειάζονται, αυτό είναι κατανοητό και υπό προϋποθέσεις θεμιτό, απλά δεν έχω καταλάβει στο προτεινόμενο εγχείρημα για τον Όλυμπο ποιος θα είναι ο κύριος χρηματοδότης που θα σηκώσει το βάρος των προτεινόμενων επενδύσεων. Θα είναι το Ελληνικό Δημόσιο ή εγχώρια και ξένα ιδιωτικά κεφάλαια; Ποιες θα είναι οι δεσμεύεις των επενδυτών? Με πιο τρόπο θα δημοπρατηθούν τα καταφύγια, οι οικισμοί και οι προτεινόμενες “αερομεταφορές”; Πόσες θέσεις εργασίας θα δημιουργηθούν? Επίσης, δε είναι καθόλου διακριτά τα κοινωνικά και οικονομικά οφέλη (άμεσα και έμμεσα) των ευρύτερων τοπικών κοινωνιών από τις εν λόγω επενδύσεις, τα οποία θα πρέπει να αναφέρονται για να καθιστούν πειστικές οι επενδύσεις. Καλή η δημιουργική ασάφεια, αλλά μάλλον την πληρώνουμε ακριβά εδώ και καιρό και οι εποχές δε σηκώνουν επιπλέον θεωρητικούς πειραματισμούς.


ΑΝΑΚΟΙΝΩΣΗΣ ΠΩΛΗΣΗΣ Π. ΡΑΛΛΗ 2 – ΜΠΗΤΡΟΣ\nΑΝΑΚΟΙΝΩΣΗΣ ΠΩΛΗΣΗΣ Π. ΡΑΛΛΗ 2\nComments Off on ΑΝΑΚΟΙΝΩΣΗΣ ΠΩΛΗΣΗΣ Π. ΡΑΛΛΗ 2\n07/10/2005 by Admin\nΤο Διοικητικό Συμβούλιο της «ΜΠΗΤΡΟΣ ΣΥΜΜΕΤΟΧΙΚΗ ΑΕ», βάσει του άρθρου 278 του Κανονισμού του Χρηματιστηρίου Αθηνών, ενημερώνει το επενδυτικό κοινό ότι την 30/09/2005 υπεγράφη συμβόλαιο πώλησης του επί της οδού Π. Ράλλη 38, Αιγάλεω, ακινήτου της εταιρείας (οικόπεδο 15,2 στρ. με κτήριο γραφείων και αποθήκες) έναντι του ποσού των 3.850.000 €.\nNext PostΣΥΓΧΩΝΕΥΣΕΙΣ ΕΤΑΙΡΕΙΩΝ ΤΟΥ ΟΜΙΛΟΥ


AμεA - Άτομα με Αναπηρία - Δικαιώματα και Παροχές: Gadget για στέλνεις μήνυμα ακόμα και αν δεν έχεις σήμα\nGadget για στέλνεις μήνυμα ακόμα και αν δεν έχεις σήμα\nΤο goTenna είναι ένα ιδιαίτερα χρήσιμο gadget για όσους ασχολούνται με ορειβασία, camping, κυνήγι ή γενικότερα βρίσκονται σε μέρη όπου δεν υπάρχει κάλυψη από δίκτυο τηλεφωνίας ώστε να μπορούν να χρησιμοποιήσουν το smartphone τους είτε για επικοινωνία είτε για λόγους ασφαλείας.\nΗ συσκευή έχει τη δυνατότητα να “πιάνει” ραδιοφωνικά κύματα χαμηλής ενέργειας σε ακτίνα 80km, τα οποία εκμεταλλεύεται για την αποστολή γραπτών μηνυμάτων και στοιχείων θέσης του χρήστη (από το GPS του smartphone). Η επικοινωνία με το smartphone γίνεται μέσω Bluetooth και υπάρχει αντίστοιχη εφαρμογή goTenna για την αποστολή των προαναφερθέντων πληροφοριών.\nΥπάρχουν, ωστόσο, ένας σημαντικός περιορισμός. Για να ολοκληρωθεί η επικοινωνία θα πρέπει και ο παραλήπτης να διαθέτει συσκευή goTenna και να βρίσκεται μέσα στην απόσταση των 80km. Επομένως, η χρήση του ταιριάζει περισσότερο σε οργανωμένες ομάδες που θα μπορούν να επικοινωνούν με τη βάση τους, παρά στον οποιοδήποτε φίλο των εξορμήσεων.\nΌπως και να ‘χει, ίσως είναι μια καλή επένδυση για χιονοδρομικά κέντρα, κυνηγετικούς συλλόγους, ομάδες ορειβασίας κλπ. Είναι διαθέσιμο για προ-παραγγελία έναντι $149.99 μέσα από την επίσημη ιστοσελίδα, ενώ αργότερα θα διατίθεται σε τιμή $299.99.


Ο βόθρος είναι χρήσιμος! | ONLINE-PRESS\nΑρχική Απόψεις Ο βόθρος είναι χρήσιμος!\nΟ πρόεδρος του Ελληνικού(;) Κοινοβουλίου “προσεβλήθη” -τάχα-, γιατί (επιτέλους) ένας Ιεράρχης στάθηκε στο ύψος της αποστολής του και κατακεραύνωσε την τακτική των πολιτικάντηδων. Φαίνεται, όμως, πως σύμφωνα με την λογική του προέδρου της Βουλής, μόνο οι βο(υ)λευτές έχουν το προνόμιο όχι απλώς να κριτικάρουν, αλλά και να υβρίζουν ο ένας τον άλλο και μάλιστα με χυδαίο τρόπο! Θαυμάστε τους να αλληλο… εκτιμούνται!\nΣτην δήλωσή του ο Σεβασμιώτατος Μητροπολίτης Σερβιών και Κοζάνης κ. Παύλος υπήρξε καυστικός, αλλά ο λόγος του ήταν παντελώς αληθινός και κανένας Έλληνας πολίτης δεν διαφωνεί μαζί του. Μόνο κάτι λαϊκιστές κομματικοί υπάλληλοι και διαπλεκόμενοι με την κρατική σαπίλα “φωνάζουν” μαζί με τον “οργισμένο” πρόεδρο της Βουλής, γιατί πολύ απλά … αποκαλύφθηκαν δημόσια το ποιοι είναι! Είχαν καλομάθει στην σιωπή και στην ανοχή και τους πείραξε αφάνταστα η επιβεβλημένα αυστηρή, αλλά δίκαιη, κριτική ενός Ορθοδόξου Ιεράρχη.\nΟι Ιεράρχες και οι κληρικοί της Ορθοδόξου Εκκλησίας μας, που τιμούν την αποστολή τους, αγωνιούν πατρικά για το μέλλον του τόπου και γι’ αυτό στηλιτεύουν το κακό με όποιο μέσο διαθέτουν! Οι πολιτικοί, από την άλλη, τι παράδειγμα δίνουν στον λαό;\nΔεν σέβονται όχι μόνο τους πολίτες, που τους εμπαίζουν καθημερινά με την στάση και τα νομοθετήματα τους, αλλά ούτε τα παιδιά τους, τα οποία έχουν εξωθήσει με την συμπεριφορά τους σε τέτοια αντίδραση, που ξεφεύγει από το νόμιμο και το φυσιολογικό και καταλήγει σε απαράδεκτες και αντικοινωνικές ενέργειες! Ωστόσο, ο ηθικός αυτουργός είναι ο γονιός-πολιτικός και το άδικο κοινωνικό σύστημα που εκφράζει!


Τρίτη, 09 Απρίλιος 2019 09:10\nΩΣ ΕΠΙΧΕΙΡΗΜΑ για να στηρίξει την απόφασή του επικαλείται το πραγματικό ενδιαφέρον που πρέπει να υπάρχει στον χώρο της υγείας.\nΤίποτε πιο ψεύτικο.\nΟ πραγματικός λόγος της... απαγόρευσης είναι να μην μάθουν οι υποψήφιοι την άθλια κατάσταση στην οποία βρίσκονται όλοι οι τομείς του νοσοκομείου.\nΕλλείψεις παντού. Σε όλα τα επίπεδα.\nΑυτό θέλει να κρύψει ο κος Διοικητής.\n- Όσο για το... πραγματικό ενδιαφέρον για την υγεία το βλέπουμε στις ενέργειες του.\nΝα είχαμε πάντα προεκλογική περίοδο θα είχαν λυθεί πολλά από τα χιλιάδες προβλήματα της αυτοδιοίκησης\nΕιδικότερα αν η προεκλογική περίοδος της αυτοδιοίκησης συνέπιπτε με αυτή των ευρωεκλογών και των εθνικών εκλογών.\nΌπως καλή ώρα φέτος.\nΥπεγράφη στο Υπουργείο Υποδομών και ξεκινά άμεσα η μελέτη Οριοθέτησης και Αντιπλημμυρικής προστασίας του ποταμού Αράχθου προϋπολογισμού 4 εκ. ευρώ. Πρόκειται για το μεγαλύτερο αναπτυξιακό έργο της περιοχής και μια από τις σημαντικότερες διεκδικήσεις της Δημοτικής Αρχής. Ένα έργο που για δεκαετίες ήταν βαλτωμένο, με αποτέλεσμα η Άρτα να στερείται αντιπλημμυρικής θωράκισης και αναπτυξιακής προοπτικής.\n- Τι εμπόδισε την σύνταξη της μελέτης όλο αυτόν τον καιρό; Μα οι εκλογές φυσικά.\nΗ ΝΕΑ ΕΙΣΟΔΟΣ με μερική παράκαμψη της Φιλιππιάδας και η βελτίωση του δρόμου Άρτας - Ευρυτανίας αποτελούν δύο από τα τρία συνολικά έργα που εντάχθηκαν για χρηματοδότηση στο Πρόγραμμα Δημοσίων Επενδύσεων.\nΤο τρίτο έργο, για το οποίο εγκρίθηκε πίστωση, είναι η βελτίωση- αποκατάσταση του Οθωμανικού Τεμένους Ιμαρέτ, μνημείο - σύμβολο για την πόλη της Άρτας.\nΣυνολικό ύψος χρηματοδότησης για τα τρία έργα 8,2 εκ ευρώ.\nΦαίνεται ότι η Όλγα δεν πάει καλά στην Άρτα και μοιράζει προεκλογικά εκατομμύρια.\n- Προεκλογική περίοδος η χαρά των πολιτικάντηδων.\nΟι καταναλωτές να μην ξέρουν;\nΣΤΗΝ ΑΝΑΚΛΗΣΗ άδειας πιστοποίησης τυροκομικής μονάδας, αλλά και στην επιβολή προστίμων σε 13 επιχειρήσεις προχώρησε ο ΕΛΓΟ - ΔΗΜΗΤΡΑ.\nΣυγκεκριμένα, ο οργανισμός προχώρησε σε ανάκληση πιστοποίησης για ένα μήνα σε τυροκομική επιχείρηση, καθώς εξακολουθούσε να παράγει προϊόν Φέτα ΠΟΠ παρότι της είχε επιβληθεί προσωρινή διακοπή λειτουργίας.\nΕπίσης, από τη συγκεκριμένη επιχείρηση ζητήθηκε να αποσύρει και να αποχαρακτηρίσει τις ποσότητες που παρήχθησαν καθ' όλο το χρονικό διάστημα διακοπής της λειτουργίας της.\nΚαλή η προστασία (δια της ανωνυμίας) της επιχείρησης που παράγει το προϊόν αλλά μήπως θα έπρεπε να προστατευτεί και ο καταναλωτής;\n- Να γνωρίζει κι αυτός προκειμένου μόνος του να αποφασίσει αν θα πρέπει να αγοράσει τα προϊόντα της ή όχι;\nΔεν στέκονται πουθενά\nΣΤΗ ΜΕΣΗ ΑΦΗΣΕ η Ελευθερία Χατζηγεωργίου την ομιλία της στην εκδήλωση για τα 20 χρόνια λειτουργίας του νοσοκομείου Παπαγεωργίου, στη Θεσσαλονίκη, καθώς αποχώρησε ιδιαίτερα ενοχλημένη για τα σχόλια που άκουσε.\nΑμέσως μετά, η κ. Χατζηγεωργίου αποχώρησε από το βήμα αφήνοντας... κάγκελο την Πόπη Τσαπανίδου, που παρουσίασε την εκδήλωση.\n- Δεν μπορούν να σταθούν πουθενά.\nΕΝΤΟΝΗ φημολογία επικρατεί το τελευταίο διάστημα γύρω από τις σχέσεις του Λάκη Λαζόπουλου με το OPEN, αλλά και το μέλλον των εκπομπών του στο κανάλι.\nΑυτό φυσικά συνδέεται άμεσα με το γεγονός πως ο δημιουργός δεν κατάφερε να πείσει το τηλεοπτικό κοινό.\nΗ τηλεθέαση στο τελευταίο «Τσαντίρι» μετά βίας άγγιξε το 10%, ενώ στο δυναμικό κοινό περιορίστηκε σε μονοψήφια ποσοστά.\nΌλα εδώ πληρώνονται Λάκη.\nΕίπες ψέματα στον κόσμο και βρισκόσουν σε στρατευμένη υπηρεσία αξιοποιώντας την αγάπη του για την δουλειά σου.\n- Και τώρα σε τιμωρεί πολύ σκληρά.\n- Αν θέλεις να περιγράψεις την υπόθεση Novartis με δύο λόγια, χρειάζεσαι μόλις τέσσερα πρόσωπα.\n- Θα ξεκινήσεις από τον αναπληρωτή υπουργό Δικαιοσύνης Δημήτρη Παπαγγελόπουλο, τον άνθρωπο που μας σύστηνε την υπόθεση ως το μεγαλύτερο σκάνδαλο από συστάσεως ελληνικού κράτους.\n- Θα σταθείς μπροστά στον Παναγιώτη Πικραμμένο, να δακρύζει στο βήμα της Βουλής, έχοντας μπροστά του μία κάλπη με το όνομά του.\n- Θα ακούσεις τη δήλωση του προστατευόμενου μάρτυρα Νίκου Μανιαδάκη, ο οποίος ισχυρίστηκε ότι δέχθηκε πιέσεις προκειμένου να καταθέσει ότι χρηματίστηκαν πολιτικοί.\n- Και τέλος θα φτάσεις στον Ανδρέα Λοβέρδο, ο οποίος ελέγχεται, βάσει ενδείξεων, όχι επειδή πιάστηκε με τη γίδα στην πλάτη, αλλά επειδή επί των ημερών του έγιναν ανατιμολογήσεις φαρμάκων.\n- Ειδικά στην περίπτωση Λοβέρδου, περισσότερο εντυπωσιάζει η δήλωση με την οποία υποδέχθηκε τις εξελίξεις. Μίλησε για συμμορία κακοποιών.\n- Η χώρα όπου αισθάνεσαι ότι οι εισαγγελείς παίζουν πολιτικό παιχνίδι και οι πολιτικοί δικαστικό.\n- Ικανούς τους έχω να περάσουν τροπολογία με την οποία η Novartis να χαρακτηρίζεται και επισήμως σκάνδαλο.\n- Βλέπεις πρωτοσέλιδο που συγκρίνει τον Τσίπρα με τον Ανδρέα και αντιλαμβάνεσαι ότι η πλάκα πια έχει αλλάξει επίπεδο. Ξέφυγε.\n- Τελικά άδικα είχε φύγει ο κύριος Φώτης από τη ΔΗΜΑΡ. Μπορούσε να τη χαρίσει ο ίδιος στον Αλέξη.


Ελένη Ράντου: «Ποτέ δεν πήραμε στα σοβαρά το “Κωνσταντίνου και Ελένης”! Δεν θεωρήσαμε ότι…» | Zappit\nHome / Ψυχαγωγία / Ελένη Ράντου: «Ποτέ δεν πήραμε στα σοβαρά το “Κωνσταντίνου και Ελένης”! Δεν θεωρήσαμε ότι…»\nΕλένη Ράντου: «Ποτέ δεν πήραμε στα σοβαρά το “Κωνσταντίνου και Ελένης”! Δεν θεωρήσαμε ότι…»\nΤρίτη, 9.4.2019, 19:24\nΌλα όσα εξομολογήθηκε η γνωστή ηθοποιός…\nΣτην εκπομπή “Με αγάπη Χριστιάνα” και τον Χάρη Παπαθεοχάρους έδωσε συνέντευξη η Ελένη Ράντου, η οποία μίλησε για όλα. Αναφέρθηκε μεταξύ άλλων στον σύζυγό της, Βασίλη Παπακωνσταντίνου, αλλά και στις τηλεοπτικές επιτυχίες “Κωνσταντίνου και Ελένης” και “Σαββατογεννημένες”.\nΌταν ήρθε η κρίση, εμένα με βρήκε χορτασμένη τηλεοπτικά. Ένιωσα ότι έκλεισε ένας κύκλος που δεν αποζητώ τη χαρά της τηλεόρασης. Έχω δεχθεί πρόταση μια φορά από την Κύπρο. Αλλά τα Δευτερό-Τριτα ήταν πολύ δύσκολα και πήρα την απόφαση να μην κάνω το βήμα. Έχω κρατήσει απόσταση από τα social media. Κάποιες στιγμές σκέφτηκα να κλείσω την σελίδα μου αλλά δεν θα κάνω τη χάρη σε κάποιους τραμπούκους που σχολιάζουν. Υπάρχουν κάποιες τρυφερές στιγμές όπως το “Εσείς δεν είχατε Ελένη” του Βασίλη Παπακωνσταντίνου.\nΤο ότι με τον Βασίλη είμαστε παραπάνω από 30 χρόνια λέει περισσότερα από τις δηλώσεις που παίζουν μεμονωμένα. Έχω πολύ καλή σχέση με την κόρη μου. Είμαστε φίλες, λέει και τα ερωτικά της. Το “Κωνσταντίνου και Ελένης” ήταν ένα παιδικό πάρτι. Ξυπνάγαμε και πηγαίναμε εκδρομή για δυο χρόνια. Δεν το πήραμε ποτέ σοβαρά, ούτε ότι κάναμε κάτι σπουδαίο. Ότι “παιδί” είχαμε μέσα μας, το καταθέσαμε εκεί. Έχω πάρα πολλά ελαττώματα. Είμαι ισχυρογνώμων, ξεροκέφαλη, εμμονική, δεν ξεχνάω εύκολα, δεν συγχωρώ εύκολα και έχω θυμό πολύ», είπε μεταξύ άλλων η Ελένη Ράντου.\nΔείτε ολόκληρη την συνέντευξη που παραχώρησε στην εκπομπή “Με αγάπη Χριστιάνα”


Το Volkswagen I.D. R έσπασε και το ρεκόρ του “Ring” (video) - Το ηλεκτρικό μοντέλο σημείωσε τον καλύτερο χρόνο στην κατηγορία του - gocar.gr - GoForward\nΤο Volkswagen I.D. R έσπασε και το ρεκόρ του “Ring” (video)\nΤο ηλεκτρικό μοντέλο σημείωσε τον καλύτερο χρόνο στην κατηγορία του\nΓιώργος Σαργιαννίδηςστις 04.06.2019\nΛίγα είναι τα ρεκόρ που έχουν πραγματικά σημασία και ένα από αυτά είναι και το ρεκόρ στο Nurburgring. Πόσο δηλαδή χρόνο χρειάζεται ένα αυτοκίνητο για να γυρίσει την σχεδόν 21 km πίστα, η οποία βρίσκεται μέσα στο “πράσινο”. Για να είναι όμως δίκαιη η καταγραφή των ρεκόρ, υπάρχουν κάποιες κατηγορίες αυτοκινήτων. Στην κατηγορία των ηλεκτρικών λοιπόν η Volkswagen έφτασε στην κορυφή με το I.D. R. Σύμφωνα με το βρετανικό Autocar, το ηλεκτρικό μοντέλο σταμάτησε τον χρόνο σε 6 λεπτά και 05 δευτερόλεπτα, καταρρίπτοντας το προηγούμενο ρεκόρ κατά 40 δευτερόλεπτα, που είχε κάνει το Nio EP9 το 2017.\nΟ Romain Dumas, οδηγός αγώνων για την ομάδα της Porsche, βρισκόταν πίσω από το τιμόνι του Volkswagen I.D. R. Όπως φαίνεται, ο Dumas έχει βάλει σκοπό να μην αφήσει καμία σημαντική πίστα να μην φέρει το όνομα της μάρκας. Έτσι, μετά το περσινό ρεκόρ στο Pikes Peak, το ηλεκτροκίνητο έφερε τις κατάλληλες τροποποιήσεις για να σπάσει το ρεκόρ στην “Πράσινη Κόλαση”. Αξίζει να σημειωθεί ότι η μέση ταχύτητά του ήταν 206,96 km/h.\nΤέλος, αν και ο παραπάνω χρόνος είναι ταχύτατος, τον καλύτερο χρόνο που έχει σημειωθεί μέσα στο Nurburgring είναι της Porsche 919 Evo με 5 λεπτά 19 δευτερόλεπτα και 55 κλάσματα του δευτερολέπτου.


Πέθανε ο ντράμερ των Rolling Stones Τσάρλι Γουότς - Documento\nΑρχική » Πέθανε ο ντράμερ των Rolling Stones Τσάρλι Γουότς\n24.08.2021 | 19:49\n«Έφυγε» από τη ζωή σε ηλικία 80 ετών ο Βρετανός ντράμερ Τσάρλι Γουότς, σύμφωνα με ανακοίνωση του εκπροσώπου του.\nΟ Γουότς, ο οποίος αποτέλεσε τον συνδετικό κρίκο του θρυλικού ροκ συγκροτήματος, Rolling Stones για πάνω από μισό αιώνα, άφησε την τελευταία του πνοή νοσηλευόμενος σε νοσοκομείο του Λονδίνου, έχοντας στο πλευρό του μέλη της οικογένειάς του.\n«Ο Τσάρλι υπήρξε ένας εξαιρετικός σύζυγος, πατέρας και παππούς αλλά και ένας από τους σπουδαιότερους ντράμερ της γενιάς του», σημείωσε ο εκπρόσωπός του, Μπέρναρντ Ντόχερτι, στη δήλωσή του.\nO Τσάρλι Γουότς γεννήθηκε στις 2 Ιουνίου του 1941 στο Μπλούμσμπερι του Λονδίνου. Ξεκίνησε την καριέρα του ως γραφίστας, ωστόσο αγαπούσε και τη μουσική, ξεκινώντας την πορεία του ως ντράμερ σε r’n’b κλαμπ του Λονδίνου στα μέσα της δεκαετίας του ’50, όπου γνώρισε τους Μικ Τζάγκερ και Κιθ Ρίτσαρντς.\nΤον Ιανουάριο του 1963 έγινε μέλος των Rolling Stones, με τον εκλιπόντα να διατηρεί ένα σπουδαίο ρεκόρ, καθώς υπήρξε ο μόνος πλην της δυάδας Τζάγκερ – Ρίτσαρντ ο οποίος συμμετείχε σε όλα τα studio άλμπουμ του συγκροτήματος.\nΤο 2006, ο Γουότς εισήλθε στο Hall of Fame του Modern Drummer. Το 2016 ψηφίστηκε ως ο 12ος σπουδαιότερος ντράμερ όλων των εποχών σε ψηφοφορία του περιοδικού Rolling Stone.\nROLLING STONES • ΤΣΑΡΛΙ ΓΟΥΟΤΣ


Εμανουέλ και Μπριζίτ: Αυτός, αυτή και τα μυστήρια\nΤη στιγμή που η δημοτικότητα του Εμανουέλ Μακρόν σημειώνει νέα μεγάλη καθίζηση, μόλις τρεις μήνες μετά την έναρξη της προεδρικής θητείας του, η σύζυγός του Μπριζίτ αναδεικνύεται το συγκριτικό του πλεονέκτημα.\nΗ εικόνα τα λέει από μόνη της όλα: ο πρόεδρος, ντυμένος στην τρίχα και καθισμένος στην ολοκαίνουρια καρέκλα Λουδοβίκου XIV πίσω από το επιβλητικό δρύινο γραφείο του, πάνω στο οποίο δεσπόζουν δύο διαφορετικές σημαίες, η γαλλική και η ευρωπαϊκή, ένα μοντέρνο ρολόι και δύο ολοκαίνουρια iPhone -τα οποία δίνουν το μοντέρνο στίγμα ενός νέου προέδρου εξοικειωμένου με την τεχνολογία-, ένας χαρτοφύλακας και τα δύο αγαπημένα του βιβλία: «Τα απομνημονεύματα του πολέμου» του στρατηγού Ντε Γκολ και το «Κόκκινο και το μαύρο» του Σταντάλ.\nΕιδικά η επιλογή του τελευταίου δεν μπορεί να είναι τυχαία αν σκεφτεί κανείς ότι ο φιλόδοξος, ιδεαλιστής και σχεδόν οπορτουνιστής ήρωας του Σταντάλ φτάνει στο Παρίσι έχοντας ως στόχο τη μεγάλη καριέρα και εν τέλει κατακτά την καρδιά της Μαντάμ ντε Ρενάλ, η οποία αποφασίζει να εγκαταλείψει τον σύζυγο και τα τρία παιδιά της για τον νεαρό εραστή της - με τη μισή σχεδόν ηλικία. Σύμπτωση ή όχι, πάντως το βιβλίο, όπως και τα υπόλοιπα αντικείμενα που είναι μονίμως απλωμένα στο προεδρικό γραφείο, δείχνουν ότι ο νεαρός παραμένει θύμα της γοητείας της Μπριζίτ, η οποία αναμφίβολα αποτελεί μέρος της πετυχημένης καριέρας του σημερινού προέδρου της πέμπτης Γαλλικής Δημοκρατίας.\nΚαμία άλλη πρώτη κυρία μέχρι τώρα δεν είχε τόσο δυναμικό ρόλο δίπλα στον άνδρα της ή, μάλλον για την ακρίβεια, δεν τολμούσε να βρίσκεται πάντα ένα βήμα μπροστά - κυριολεκτικά και μεταφορικά. Εκείνη είχε την ιδέα για την άφιξη στο Προεδρικό Μέγαρο του τραγουδιστή Μπόνο και της Ριάνα, για την κατασκευή των πιασάρικων σλόγκαν που συνοδεύουν κάθε δήλωση του ανδρός της, για τον Νέμο, τον σκύλο που φρόντισαν να αποκτήσουν από κέντρο περίθαλψης αδέσποτων, για τη χάραξη του ημερήσιου προγράμματος, το οποίο του το αναγγέλλει στο πρωινό που παίρνουν απαραίτητα μαζί, για το ποιους ακριβώς θα δει και τι ταξίδια θα κάνει. Καθώς είναι ιδιαίτερα ερωτευμένη με την Ελλάδα, η Μπριζίτ Μακρόν αποφάσισε να κάνει την υπέρβαση και να μπει σε αεροπλάνο, μέσο το οποίο απεχθάνεται.\nΟπως μάλιστα μαρτυρά και πολύ στενός συνεργάτης της: «Εχει φοβία να πάρει το αεροπλάνο - και αυτό την εμπόδισε να συνοδεύσει τον Εμανουέλ Μακρόν στη Νέα Υόρκη, στο Βερολίνο και την Αλγερία στα πρώτα μεγάλα ταξίδια του στο εξωτερικό με την ιδιότητα του προέδρου». «Αν ταξιδεύεις μαζί της στους αιθέρες, πρέπει να είσαι σίγουρος ότι θα φτάσεις με σπασμένο χέρι», αφηγείται ένας από τους συμβούλους του Μακρόν, ο οποίος έζησε μια τέτοια εμπειρία. Σε αντίθεση όμως με τα αεροπλάνα, η πρώτη κυρία συνοδεύει τον άνδρα της στην ιππασία, στην ορειβασία ή σε εξτρίμ σπορ, στα οποία εκείνος επιδίδεται τελευταία θέλοντας να δώσει το στίγμα του μοντέρνου και αθλητικού προέδρου. Είναι άλλωστε η ίδια που χαράζει το προσωπικό και επαγγελματικό πρόγραμμα ολόκληρης της οικογένειας. Σε μια Γαλλία όπου μέχρι τώρα η πρώτη κυρία ήταν απλώς η απαραίτητη συνοδός του προέδρου ή έστω η γυναίκα που ανεχόταν τις αλλεπάλληλες μετρέσες, η παρουσία της Μπριζίτ αποτελεί εξαίρεση σε όλα: και φυσικά, κυρίως στο θέμα της επιβλητικής παρουσίας - και της ηλικίας.\nΚαι η αλήθεια είναι ότι η εικόνα της προκαλεί αμηχανία στους Γάλλους, οι οποίοι από τη μια συμπάσχουν με την ανάγκη της να πρέπει να φροντίζει την εμφάνισή της δίπλα στον ατσαλάκωτο πρόεδρο, από την άλλη όμως δεν μπορούν με τίποτα να χωνέψουν ότι τα 26.000 ευρώ για καλλυντικά ενδεχομένως να αφορούσαν και τα δικά της φτιασιδώματα. Δεδομένου μάλιστα ότι η γούνα των Γάλλων έχει κυριολεκτικά καεί από τις πρώτες κυρίες - και όχι μόνο από τη μισητή τους Μαρία Αντουανέτα που τους υπέδειξε να φάνε παντεσπάνι, αλλά και από την πρόσφατη καιροσκόπο Βαλερί Τριερβελέρ η οποία δεν ντράπηκε, προκειμένου να «κάψει» τον πρόεδρο, να αποκαλύψει μια σειρά από ατασθαλίες.\nΑντίστοιχα ύποπτος ήταν και ο ρόλος των κυριών της αντιπολίτευσης που έτρωγαν κρατικό χρήμα απλώς για να συνοδεύουν τον κύριό τους όπως χαρακτηριστικά συνέβη με τη σύζυγο του αρχηγού της αντιπολίτευσης Φρανσουά Φιγιόν. Γι’ αυτό και προτίμησαν να μη δώσουν τον τίτλο της πρώτης κυρίας στην Μπριζίτ, αλλά αυτόν της κεντρικής εκπροσώπου - έναν νέο θεσμικό ρόλο, καθώς οι δημοσκοπήσεις έδειξαν συντριπτικό ποσοστό άρνησης ακόμα και ανάμεσα στους ψηφοφόρους του Μακρόν. Ωστόσο η συνέντευξή της στο περιοδικό «Elle» την ίδια σχεδόν περίοδο σημείωσε τεράστια επιτυχία. Η στιγμή που η δημοτικότητα του Εμανουέλ Μακρόν σημειώνει νέα μεγάλη καθίζηση, μόλις τρεις μήνες μετά την έναρξη της προεδρικής του θητείας, η σύζυγός του Μπριζίτ αναδεικνύεται το «συγκριτικό του πλεονέκτημα».\nΤο αφήγημα της μοναδικής ερωτικής ιστορίας της με τον Γάλλο πρόεδρο κάνει έναν άνθρωπο που κατά βάση θεωρείται «υπερβολικά τεχνοκράτης» να μοιάζει με φλογερό ρομαντικό επαναστάτη. Εξάλλου, από την αρχή ο Μακρόν παρουσίασε τη σύζυγό του ως βασικό στοιχείο της δημόσιας εικόνας του, παρά το γεγονός ότι ήταν μία αταξινόμητη πρώτη κυρία σε μια μακρά λίστα δευτεραγωνιστικών ρόλων.\nΗ 64χρονη πρώην καθηγήτρια Θεάτρου λοιπόν φαίνεται να έχει ιδιαίτερο ταλέντο στο να μετατρέπει όλα αυτά που θεωρούνται αδυναμίες στην αρένα του image making σε πολιτικά ατού, αφυπνίζοντας τα αντισυμβατικά ένστικτα του γαλλικού λαού. Οι Γάλλοι αρχικά στάθηκαν επιφυλακτικοί απέναντί της. Η ειλικρίνειά της ως προς τη μάχη της με τον χρόνο, οι ανασφάλειες και ο αυτοσαρκασμός της συνέβαλαν στο να ταυτιστούν μαζί της και να αναφωνήσουν ανακουφισμένοι ότι πρόκειται για νορμάλ άνθρωπο που βοηθάει και τα Ηλύσια Πεδία να μοιάζουν πιο προσιτά - ακόμα και αν διαφεντεύει κάθε γωνιά τους. Στο πρόσωπο της Μπριζίτ ο μέσος Γάλλος βρήκε λιγότερη σοβαροφάνεια και περισσότερη ουσία. Επιπλέον, οι γυναίκες κάθε ηλικίας ένιωσαν μια δικαίωση για όλα τα στερεότυπα που χαμηλόφωνα, αλλά αδυσώπητα επιτάσσει η κοινωνία. Αθελά της, η Μπριζίτ μετατράπηκε σε ένα αντισυμβατικό φεμινιστικό πρότυπο, μία ιδεώδη φίλη. Παίρνει τη σκυτάλη από τις σουφραζέτες, από τη Σιμόν Ντε Μποβουάρ, απογαλακτισμένη όμως από τη θεωρητική κληρονομιά των προηγούμενων γενεών. Η «Μπιμπί», όπως την αποκαλούν οι συμπατριώτες της, ήταν αυτή που από την αρχή έπεισε τον «Μανού» -όπως χαϊδευτικά αποκαλούν οι φίλοι του τον πρόεδρο- να είναι πιο ανοιχτός απ’ ό,τι συνηθίζεται με τα μίντια εξαιτίας της ιδιαιτερότητάς τους ως ζευγάρι. Εκτός από τα αμέτρητα εξώφυλλα, ακόμα και φορώντας μαγιό, η ίδια έχει μοιραστεί ουκ ολίγες φορές ενδόμυχες σκέψεις και αγωνίες για τις προκλήσεις που αντιμετωπίζει λόγω των προσωπικών επιλογών της.\nΟ χρόνος, ας πούμε, μοιάζει ακόμα πιο αμείλικτος όταν έχει κανείς στο πλευρό του έναν σύντροφο 25 χρόνια μικρότερο. Η Μπριζίτ, όμως, μοιάζει να μη χάνει στιγμή το χιούμορ της. Πριν ακόμα από την εκλογή του συζύγου της δέχτηκε να μιλήσει στον Νικολά Πρισέτ, συγγραφέα του βιβλίου «Emmanuel Macron, en marche vers l’Élysée». Σε αυτόν είπε ότι αν ο Μακρόν θέλει να είναι υποψήφιος για πρόεδρος, καλύτερα να το κάνει σύντομα, όσο εκείνη είναι ακόμη εμφανίσιμη. «Πρέπει να το κάνει το 2017, γιατί το 2022 το βασικό πρόβλημά του θα είναι το πρόσωπό μου». Η ίδια κάνει γυμναστική και ασχολείται πολύ με την εμφάνισή της. Σε αντίθεση μάλιστα με πολλές άλλες που αποδίδουν την προσεγμένη τους εμφάνιση στο νερό ή στον οκτάωρο ύπνο τους, εκείνη παραδέχεται την καθημερινή και αγωνιώδη προσπάθειά της. «Εκανα πάντα μεγάλο κόπο για το πώς φαίνομαι, ρωτήστε τους μαθητές μου και τα παιδιά μου», λέει και προσθέτει: «Ποτέ δεν έχω φύγει από το σπίτι χωρίς να διπλοτσεκάρω τα ρούχα μου, τα μαλλιά μου, το μακιγιάζ μου».\nΘεωρείται πρότυπο γαλλικής κομψότητας, αλλά όχι με τον συμβατικό τρόπο. Δεν ήταν λίγοι εκείνοι που είχαν σχολιάσει καυστικά το μονίμως μαυρισμένο από το σολάριουμ δέρμα της, αλλά και τα ίσια κοντά φορέματά της, υπερβολικά κοντά σε κάποιες επίσημες περιπτώσεις. Κάποιοι έφτασαν μέχρι να πουν ότι είναι πολύ μεγάλη για να φοράει μίνι φούστες. «Δεν φοράω μίνι, φοράω φούστες πάνω από το γόνατο», ήταν η απάντηση που έδωσε η ίδια, ενώ αποκάλυψε τον αγώνα που έδινε στα νιάτα της για να φορέσει την απαγορευμένη τότε μίνι φούστα. «Τις κρύβαμε στις τσάντες μας και τις φορούσαμε έξω για να χορέψουμε ροκ εν ρολ», είπε η πρώτη κυρία της Γαλλίας. Μια μέρα, μάλιστα, την έπιασε η γιαγιά της και της είπε: «Ω, Θεέ μου, μοιάζεις με παχουλή γριά, να μην το ξανακάνεις ποτέ!».\nΜε την είσοδό της στη δημόσια σφαίρα, η Μπριζίτ σατιρίστηκε, χλευάστηκε, αλλά και λοιδορήθηκε. Η αντιστροφή του κλίματος υπέρ της, όμως, σηματοδοτήθηκε στην πρώτη της συνάντηση με τον Αμερικανό πρόεδρο. Εκείνος της είπε με διάθεση φιλοφρόνησης «είσαι σε τόσο καλή φόρμα», που σε ελεύθερη μετάφραση σημαίνει «καλά κρατιέσαι». Οι Γάλλοι ένιωσαν βαθιά προσβεβλημένοι. Μπορεί οι ίδιοι να λένε ό,τι θέλουν για την πρώτη κυρία τους, αλλά ένας γιάνκης καλά θα κάνει να προσέχει τι λέει! Και ας είναι εκείνοι που αντιγράφοντας τα δηκτικά προσωνύμια των Αγγλων της έδωσαν τον ειρωνικό τίτλο της WHIP «Women who are Hot, Intelligent and in their Prime» (γυναίκες που είναι καυτές, ευφυείς και στο άνθος της ηλικίας τους) αντί για τη μέχρι πρότινος δημοφιλή έκφραση MILF ή cougar.\nΗ μεγάλη επιτυχία του «Elle»\nΕκείνη όμως, προσπερνώντας τα ειρωνικά σχόλια και τους χαρακτηρισμούς, δείχνει ότι μπορεί και αυτοσαρκάζεται. Ειδικά στη συνέντευξή της στο περιοδικό «Elle» φάνηκε ότι μπορεί να κάνει χιούμορ ακόμα και με την ηλικία της. Αντί να πληγεί από τη διεθνή διάσταση που πήρε η διαφορά ηλικίας με τον σύζυγό της, επέλεξε να ξεδιπλώσει πτυχές του εαυτού της όχι και τόσο κολακευτικές. Το περιοδικό με τη 10σελιδη συνέντευξη έγινε ανάρπαστο. Πούλησε πάνω από μισό εκατομμύριο αντίτυπα, κάνοντας ρεκόρ. Εκεί η Μπριζίτ μίλησε για τη σχέση της, για την πίστη της στις γυναίκες και για τις στυλιστικές επιλογές της. Παρά το γεγονός ότι τα πολυτελή κοστούμια του τότε δεξιού υποψήφιου Φρανσουά Φιγιόν είχαν προκαλέσει μεγάλη γκρίνια και αναστάτωση, η Μπριζίτ δεν δείχνει να μπαίνει σε καλούπι. Λατρεύει τους κορυφαίους Γάλλους σχεδιαστές και δανείζεται συχνά ρούχα από εκείνους. Οταν μάλιστα της επισημαίνουν ότι τα ακριβά της γούστα έχουν σχολιαστεί, εκείνη περιορίζεται να πει: «Δεν με νοιάζει, αρκεί να ενισχύεται η γαλλική βιομηχανία της μόδας». Η μεγαλύτερή της αδυναμία είναι ο οίκος Louis Vuitton, καθώς δίνει συχνά το «παρών» στα σόου του. Ακόμα όμως και τα στενά τζιν, τα μονόχρωμα φουστάνια με τα τολμηρά αξεσουάρ και οι ακριβές τσάντες της αποτελούν θέμα συζήτησης των Γάλλων.\nΝέα κυρία, νέος ρόλος, νέα γιαγιά\nΤίποτα ωστόσο δεν έχει απασχολήσει και διχάσει περισσότερο τους Γάλλους από την εμπλοκή και τον ρόλο που θα έχει στα Ηλύσια Πεδία. Η ίδια έχει δώσει την απάντησή της: «Οπως όλες οι πρώτες κυρίες πριν από εμένα, έτσι κι εγώ θα αναλάβω τον δημόσιο ρόλο που μου αναλογεί, αλλά οι Γάλλοι θα γνωρίζουν τι μέσα χρησιμοποιώ». Ακόμα και πριν από τον δεύτερο γύρο των γαλλικών εκλογών, ο Εμανουέλ Μακρόν είχε προϊδεάσει για τις προθέσεις του. «Αν εκλεγώ, λάθος... Αν εκλεγούμε, η Μπριζίτ θα έχει έναν ξεχωριστό ρόλο». Οταν όμως η κυβέρνησή του δεν μπόρεσε -λόγω αντιδράσεων- να θεσπίσει τον ρόλο της πρώτης κυρίας με αμοιβή, η λύση βρέθηκε σε μια κίνηση που σχολιάστηκε από πολλούς ως βγαλμένη από επεισόδιο του «House of Cards». Χρίστηκε εκπρόσωπος της κυβέρνησης, διευκρινίζοντας ότι θα είναι αμισθί. Εχει, ωστόσο, στη διάθεσή της τρεις συνεργάτες: δύο προεδρικούς συμβούλους αποσπασμένους σε αυτήν και μία γραμματέα.\nΕκτός, όμως, από τα πολιτικά καθήκοντά της έχει και αυτά της αφοσιωμένης μητέρας και γιαγιάς. Δεν είναι λίγα τα πρωτοσέλιδα που την έχουν συλλάβει να παίζει με τα εγγόνια της, με τίτλους όπως «Μπριζίτ Μακρόν: Η νορμάλ προεδρία είναι αυτή!». Σε αυτά, φορώντας σορτσάκια, κοντές φούστες ή στενά τζιν με αθλητικά, δεν διστάζει να πέφτει στα πατώματα παίζοντας μαζί τους ή να κουβαλάει κουβαδάκια στην παραλία, ούσα μια γιαγιά διαφορετική από τις άλλες. Ωστόσο, η πρώτη κυρία έχει φοβίες και ιδιοτροπίες και ο λαός ψοφάει να μάθει κάθε λεπτομέρεια γι’ αυτές. Είναι αυταρχική ή τρυφερή;\nΠάντως, όσοι είναι γύρω από το ζευγάρι κάνουν λόγο για μια πρωτοφανή οικειότητα και τρυφερότητα που επικρατεί ανάμεσά τους. Χαρακτηριστικό παράδειγμα είναι ένα θερμό περιστατικό ανάμεσα σε Μακρόν και Μπριζίτ κατά τη διάρκεια της επίσκεψης του Ντόναλντ Τραμπ. Ο Μακρόν χτύπησε ελαφρά τη σύζυγό του στα οπίσθια! Εκείνη έκπληκτη, γύρισε, τον κοίταξε, του χαμογέλασε και συνέχισαν όλοι μαζί την ξενάγησή τους στον τάφο του Ναπολέοντα Βοναπάρτη. Μάρτυρες αυτής της ερωτικής διάθεσης έχουν υπάρξει και παπαράτσι, οι οποίοι μάλιστα έχουν αναδειχθεί σε ένθερμους συμμάχους του ζεύγους. Ενας από αυτούς, ονόματι Μισέλ Μαρσάν, είχε πει: «Είναι γνήσιοι και φυσιολογικοί άνθρωποι, αυτό είναι το μόνο που μπορώ να πω». Μια τοποθέτηση που ενδεχομένως να μην έβρισκε καθόλου σύμφωνο μεγάλο κομμάτι των Γάλλων ψηφοφόρων, οι οποίοι δεν μπορούν να ταυτιστούν απόλυτα με ένα ζευγάρι που ντύνεται αποκλειστικά με ρούχα οίκων με διάσημη υπογραφή, δηλώνουν λάτρεις των ακριβών σπορ και εξορμήσεων -τα οποία ασκούν οικογενειακώς- και συχνάζουν σε ακριβά μπιστρό τη στιγμή που οι μέσες οικογένειες στερούνται ακόμα και την πατροπαράδοτη μεσημεριανή τους έξοδο.\nΗ ανέχεια και η υψηλή ανεργία, την οποία ο Μακρόν ευαγγελίζεται ότι θα πατάξει με τη νέα του πολυσυζητημένη μεταρρύθμιση, δεν επιτρέπουν απόλυτη ταύτιση με τους «ΒοΒο» (bourgeois - bohème), όπως αποκαλούν τους κουλ, μοντέρνους εκπροσώπους της ανώτερης τάξης. Αλλωστε το μίσος τους έναντι αυτής της κοινωνικής τάξης είναι που τους εξώθησε στο πλευρό των Μελανσόν και Λεπέν, δίνοντας κάποια περιθώρια στον μοντέρνο Μακρόν να διαφοροποιηθεί ενδεχομένως από τους ομοίους του λόγω καινοφανών ιδεών. Ωστόσο η ανάγκη του να ξαναγυρίσει στις Βερσαλλίες φάνηκε ως κίνηση μεγαλοϊδεατισμού - εξ ου και το εξώφυλλο της «Liberation» που τον παρομοίασε με τον Δία! «Ο Μακρόν θεωρεί τον εαυτό του θεό των θεών, γι’ αυτό και τα εξώφυλλα μεγάλων εντύπων τον παρουσιάζουν με την εμφάνιση του Δία, όταν δεν τον δείχνουν ως άλλο Ναπολέοντα, ως Λουδοβίκο XIV ή ακόμα και ως Ρωμαίο αυτοκράτορα.\nΤο επίσημο πορτρέτο του μάλιστα που ήρθε, σύμφωνα με την παράδοση, να πλαισιώσει τα υπόλοιπα των ταγών της Γαλλίας είναι απλώς ένα συμβολικό μνημείο αυτοαποθέωσης και ακκισμού: αυτό φαίνεται από την πόζα του προέδρου ενώ κάθεται μπροστά από το γραφείο του με σοβαρότητα και επιτηδευμένη άνεση», έγραφε με υπέρμετρη δόση κακεντρέχειας σχετικό άρθρο στον γαλλικό Τύπο - απόδειξη πως τα μίντια δεν είναι πια τόσο φιλικά διακείμενα προς τον νέο πρόεδρο, ο οποίος βλέπει τη δημοτικότητά του να πέφτει καθημερινά. Και αυτό δεν είναι τόσο προσωπικό -αν και ενδεχομένως το υψιπετές ύφος του φιλόδοξου προέδρου ίσως να μη βοηθάει- όσο πολιτικό, αφού τις τελευταίες μέρες δεν υπάρχει άλλο θέμα συζήτησης από τη μεγάλη εργατική μεταρρύθμιση που προωθεί τόσο στα εργασιακά θέματα όσο και στην εκπαίδευση.\nΣύμφωνα με τη δημοσκόπηση του Harris Interactive για τον ραδιοφωνικό σταθμό RMC και την ειδησεογραφική ιστοσελίδα Atlantico, το 58% των Γάλλων είναι αντίθετο στη μεταρρύθμιση των εργασιακών που περιλαμβάνεται σε διατάγματα. Και παρότι οι μεγαλοσυνδικαλιστές τηρούν σχεδόν σιγήν ιχθύος, όλοι λένε ότι η 12η Σεπτεμβρίου, οπότε και έχει εξαγγελθεί η πρώτη επίσημη απεργία επί προεδρίας Μακρόν, θα είναι μόνο η αρχή σε όλα όσα καυτά θα ακολουθήσουν. Οπως είπε και ο ίδιος ο Γάλλος πρόεδρος σε πρόσφατο ταξίδι του: «Οι Γάλλοι είναι εκ φύσεως κόντρα στις μεταρρυθμίσεις γιατί φοβούνται βαθιά τις αλλαγές». Εκείνος όμως είναι αποφασισμένος να φτάσει μέχρι το τέλος, όπως έκανε και στη σχέση του, στα 15 του μόλις χρόνια, με την Μπριζίτ. Το αν θα είναι ο σωτήρας ή ο καταστροφέας της Γαλλίας μένει απλώς να φανεί. Οπως όμως υποστηρίζει ο ίδιος, καμία κυβέρνηση δεν μπορεί να φανεί στις πρώτες 100 μέρες ή, έστω, από τα πρώτα νομοσχέδια.\n23/06/2019, 20:50 22


Η υψηλή χοληστερίνη μετά τα 35 αυξάνει τον κίνδυνο για την καρδιά - Onmed.gr\nΑκόμη και μια μικρή αλλά σταθερή αύξηση της χοληστερίνης μετά τα 35, μπορεί να έχει μακροχρόνιες συνέπειες για την καρδιά.\nΣύμφωνα με τα αποτελέσματα νέας αμερικανικής επιστημονικής έρευνας, όσο μεγαλύτερο χρονικό διάστημα παραμένει υψηλή η χοληστερίνη, τόσο αυξάνει ο καρδιαγγειακός κίνδυνος. Κάθε δεκαετία με αυξημένους δείκτες χοληστερίνης (υπερλιπιδαιμίας) αυξάνει τον κίνδυνο καρδιοπάθειας (στεφανιαίας νόσου) κατά περίπου 40%.\nΟι ερευνητές του Ιατρικού Κέντρου του Πανεπιστημίου Ντιουκ, με επικεφαλής την καρδιολόγο Αν-Μαρί Ναβάρ-Μπογκάν, που έκαναν τη σχετική δημοσίευση στο αμερικανικό καρδιολογικό περιοδικό "Circulation", μελέτησαν επί 20 χρόνια 1.478 άτομα με μέση ηλικία 55 ετών. Όλοι έκαναν τακτικό έλεγχο στη χοληστερίνη τους κατά την προηγούμενη εικοσαετία.\nΥΨΗΛΗ ΧΟΛΗΣΤΕΡΙΝΗ ΚΑΙ ΚΑΡΔΙΑ\nΗ ΥΨΗΛΗ ΧΟΛΗΣΤΕΡΙΝΗ ΑΥΞΑΝΕΙ ΤΟΝ ΚΙΝΔΥΝΟ ΓΙΑ ΚΑΡΔΙΑ


Έκδοση Υπουργικής Απόφασης για τη δήλωση συμμετοχής υποψηφίων στις Πανελλαδικές Εξετάσεις 2018 - Φιλολογικός Ιστότοπος\nΑρχική Ενημέρωση Ανακοινώσεις Έκδοση Υπουργικής Απόφασης για τη δήλωση συμμετοχής υποψηφίων στις Πανελλαδικές Εξετάσεις 2018\nΤροποποίηση της αριθμ. Φ253/193309/Α5/ 27-11-2015 υπουργικής απόφασης «Πρόσβαση στην Τριτοβάθμια Εκπαίδευση υποψηφίων με τις Πανελλαδικές Εξετάσεις Γενικού Λυκείου του ν. 4186/2013(ΦΕΚ 193 Α ́/2013), όπως τροποποι- ήθηκε και ισχύει.» (ΦΕΚ 2647 Β ́/9-12-2015.).\n1. Τις διατάξεις των παρ. 6 και 7 του άρθρου 42 του ν.4186/2013 (ΦΕΚ 193 Α ́) «Αναδιάρθρωση της Δευτε- ροβάθμιας Εκπαίδευσης και λοιπές διατάξεις» όπως τροποποιήθηκαν με την παρ. 1 του άρθρου 40 του ν. 4342/2015 «Συνταξιοδοτικές ρυθμίσεις, … και άλλες διατάξεις» (ΦΕΚ 143 Α ́/2015), και με το άρθρο 21 του ν. 4351/2015 (ΦΕΚ 164 Α ́).\n2. Τις διατάξεις του άρθρου 3 «Εισαγωγή στην Τριτοβάθμια Εκπαίδευση αποφοίτων Γενικού Λυκείου» του ν. 4327/2015 «Επείγοντα μέτρα για την Πρωτοβάθμια, Δευτεροβάθμια και Τριτοβάθμια Εκπαίδευση και άλλες διατάξεις» (ΦΕΚ 50 Α’/2015).\n3. Τις διατάξεις της παρ. 33 του άρθρου 39 του ν. 4186/2013, όπως τροποποιήθηκε με την παρ. 3 του άρθρου 40 του ν. 4342/2015 (Α ́143) και αντικαταστάθη- κε με την παρ. 4 του άρθρου 13 του ν. 4452/2017 (ΦΕΚ 17 Α ́).\n4. Τη με αριθμ. Φ.253/142542/Α5/2017 (ΦΕΚ 2295 Β ́/2017) υπουργική απόφαση «Ένταξη των Σχολών, των Τμημάτων και των Εισαγωγικών Κατευθύνσεων στα Επιστημονικά Πεδία του άρθρου 3 του ν. 4327/2015 (ΦΕΚ 50 Α ́), όπως τροποποιήθηκε με τις παρ. 1 και 2 του άρ- θρου 74 του ν. 4485/2017 (ΦΕΚ 114 Α ́) και συντελεστές βαρύτητας μαθημάτων».\n5. Τις διατάξεις της Φ.253/128314/Β6 (ΦΕΚ 1538 Β ́) «Ορισμός των τμημάτων και των σχολών …για την εισαγωγή στα οποία απαιτείται εξέταση σε ειδικά μαθήματα ή πρακτικές δοκιμασίες…».\n6. Το π.δ. 125/2016 (ΦΕΚ 210 Α ́) «Διορισμός Υπουργών, Αναπληρωτών Υπουργών και Υφυπουργών».\n7. Τις διατάξεις του άρθρ. 46 παρ.1 και 4 του άρθρ. 48 παρ 2 και του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (ΦΕΚ 98Α ́).\n8. Τη με αριθμ. πρωτ.Φ.1/Α/52/10713/Β1/23-1-2018 εισήγηση της Γενικής Διεύθυνσης Οικονομικών Υπηρε- σιών ότι δεν προκαλείται δαπάνη σε βάρος του κρατικού προϋπολογισμού, αποφασίζουμε:\nΤροποποιούμε και συμπληρώνουμε τη με αριθμ. Φ.253/193309/Α5/27-11-2015 υπουργική απόφαση «Πρόσβαση στην Τριτοβάθμια Εκπαίδευση υποψηφίων με τις Πανελλαδικές Εξετάσεις Γενικού Λυκείου του ν.4186/2013 (ΦΕΚ 193 Α’/2013), όπως τροποποιήθηκε και ισχύει.» (ΦΕΚ 2647 Β ́/9-12-2015), ως ακολούθως:\n4. Μετά το άρθρο 8 προστίθεται άρθρο 9 ως εξής: «Άρθρο 9. Όπου στην παρούσα υπουργική απόφαση, αναφέρεται η με αριθμ. Φ.253/85476/Α5 υπουργική απόφαση (ΦΕΚ 995 Β ́/2015), αντικαθίσταται από την εκάστοτε κατ ́ έτος ισχύουσα αντίστοιχη υπουργική απόφαση. Κατ ́ εξαίρεση, η ανωτέρω γενική αντικατάσταση της εν λόγω υπουργικής απόφασης δεν ισχύει για τους υποψηφίους του εδαφίου β της παρ. 2 του άρθρου 4 της παρούσας υπουργικής απόφασης. Για αυτούς τους υποψηφίους και όσον αφορά τα επιστημονικά πεδία και τους συντελεστές βαρύτητας μαθημάτων εξακολουθεί να ισχύει η αντίστοιχη υπουργική απόφαση που ίσχυε το έτος της τελευταίας τους συμμετοχής στις πανελλαδικές εξετάσεις.»\nΜαρούσι, 31 Ιανουαρίου 2018 Ο Υπουργός\nΠροηγούμενο άρθροΗ πρώτη συνεδρίασης της Επιτροπής για την μελέτη ζητημάτων ακαδημαϊκής ελευθερίας και ειρήνης στους χώρους των Α.Ε.Ι.\nΕπόμενο άρθροΕγκαίνια της έκθεσης «Το ΕΠΑ.Λ. δημιουργεί»


Ο Brian Cox μίλησε για τους "κακούς χαρακτήρες" που... | Life Ειδήσεις\n"Πρέπει να ανακαλύψεις την ανθρώπινη υπόστασή τους… Όλοι ξεκινούν ως άνθρωποι. Γίνονται αποκρουστικοί".\nΟ Μπράιαν Κοξ λέει ότι κάθε "κακός" προέρχεται από έναν άνθρωπο. Σε συνέντευξή του στο "Cigar Aficionado" για το εξώφυλλο του οποίου έχει φωτογραφηθεί, ο ηθοποιός αποκάλυψε το μυστικό πίσω από το να υποδύεται κακούς, τόσο καλά που το κοινό θέλει να τους επευφημεί.\n"Πρέπει να ανακαλύψεις την ανθρώπινη υπόστασή τους… Όλοι ξεκινούν ως άνθρωποι. Γίνονται αποκρουστικοί" εξήγησε. Ο Μπράιαν Κοξ έφερε αυτή τη φιλοσοφία στον χαρακτήρα Λόγκαν Ρόι του "Succession".\n"Αρχικά έπρεπε να πεθάνει στο τέλος της πρώτης σεζόν" αποκάλυψε. Η σειρά "Succession" του HBO είναι τώρα στην τρίτη σεζόν. Ο ηθοποιός άρχισε να υποδύεται τον χαρακτήρα το 2018. Όσο περισσότερο υποδύεται τον Ρόι, τόσο περισσότερο ο Κοξ βρίσκει τον εαυτό του να συνδέεται μαζί του.\n"Ανησυχώ κάπως για αυτόν, γιατί αυτός και εγώ συγχωνευόμαστε καθώς μεγαλώνω… Η γλώσσα μου έχει γίνει πολύ άσχημη" εξήγησε ο 75χρονος ηθοποιός. "Βρίζω περισσότερο από ό,τι έβριζα πριν και γίνομαι λιγότερο ανεκτικός. Αυτό μπορεί να είναι λόγω ηλικίας, αλλά η ανοχή μου είναι σε πολύ χαμηλά επίπεδα τώρα. Ποτέ δεν συμπεριφερόμουν έτσι… Δεν είναι καλή επιρροή" αποκάλυψε.\nΟ ηθοποιός έκανε αναφορά σε ακρόαση που ακυρώθηκε και του έσωσε τη ζωή πριν από δεκαετίες. "Ήμουν στο Εδιμβούργο. Θα ταξίδευα για Σαββατοκύριακο" είπε και διευκρίνισε ότι έλαβε ένα σημείωμα ότι ο Σερ Λόρενς Ολίβιε δεν μπορούσε να κάνει την ακρόαση. Ακυρώθηκε και ο Κοξ δεν επιβιβάστηκε ποτέ στο αεροπλάνο που συνετρίβη και έχασαν τη ζωή τους όλοι οι επιβάτες του. "Θα ήμουν σε αυτό. Ταράχτηκα από αυτό… Είχα πραγματικό φόβο για τα αεροπλάνα".


Σινεμά online: Οι αδερφοί Ταβιάνι κέρδισαν την «Χρυσή Αρκτο»\nστο 62ο Φεστιβάλ Βερολίνου: (video)\nΔημοσιεύτηκε: Κυριακή, 19 Φεβρουαρίου 2012 εφημ. ΑΓΓΕΛΙΟΦΟΡΟΣ\nΦυλακισμένοι για σοβαρότατα εγκλήματα - όπως εμπλοκή σε δραστηριότητες της Μαφίας - είναι οι πρωταγωνιστές της νικήτριας ταινίας της «Χρυσής Αρκτου» στη φετινή Μπερλινάλε. Ο λόγος για το ντοκιμαντέρ - δράμα «Ο Καίσαρας πρέπει να πεθάνει» των αδερφών Πάολο και Βιτόριο Ταβιάνι. Ο Βιτόριο Ταβιάνι, μάλιστα, τη στιγμή παραλαβής του βραβείου χαιρέτισε ονομαστικά όλους τους πρωταγωνιστές της ταινίας του «στη μοναξιά των κελιών τους. Ανάμεσα σε αυτούς υπάρχουν και πολλοί που εκτίουν ποινές ισόβιας κάθειρξης. Αυτό το έργο ήταν ένα είδος απελευθέρωσης για αυτούς».\nΗ ιστορία της ταινίας παρακολουθεί τους τροφίμους μίας υψίστου ασφαλείας φυλακή της Ρώμης, στη διαδικασία που αυτοί ετοιμάζονται να ανεβάσουν ένα έργο του Σέξπιρ.\nΕιδική Μνεία: L’ Enfant d’ en Haut, Ούρσουλα Μεγιέρ\nΒραβείο Alfred Bauer: Tabu, Μιγκέλ Γκομές\nΑργυρή Αρκτος Καλύτερου Σεναρίου: A Royal Affair, Νικολάι Αρσέλ, Ράσμους Χέιστερμπεργκ\nΑργυρή Αρκτος Καλλιτεχνικού Επιτεύγματος: στον Λουτς Ράιτεμαγιερ, διευθυντής φωτογραφίας της ταινίας White Deer Plain\nΑργυρή Αρκτος Ανδρικού Ρόλου: Μίκελ Μπόε Φέλσγκαρντ, A Royal Affair\nΑργυρή Αρκτος Γυναικείου Ρόλου: Ρέιτσελ Μουάντζα, Rebelle\nΑργυρή Αρκτος Σκηνοθεσίας: Κρίστιαν Πέτσολντ, Barbara\nΑργυρή Αρκτος – Μεγάλο Βραβείο της Επιτροπής: Just the Wind, Μπενς Φλίγκαου\nTo τρέιλερ της ταινίας «Ο Καίσαρας πρέπει να πεθάνει»:


Τουρισμός για όλους: «Έπεσε» ξανά η διαδικτυακή πλατφόρμα - Newsbomb - Ειδησεις - News\nΟΙΚΟΝΟΜΙΑ 06/07/2020 12:36\nΤουρισμός Για Όλους 2020:«Βροχή» οι αιτήσεις για τον Τουρισμό για όλους 2020 - «Έπεσε» η διαδικτυακή πλατφόρμα του Υπουργείου Τουρισμού. Εργασίες για την αποκατάσταση του προβλήματος.\nΗ ειδική εφαρμογή έχει «πέσει», λόγω της μεγάλης επισκεψιμότητας των ενδιαφερόμενων πολιτών.\nΝα σημειωθεί ότι οι αιτήσεις μέχρι και τα μεσάνυχτα της Πέμπτης, 2 Ιουλίου (οπότε και έληγε η πρώτη προθεσμία) ξεπέρασαν τις 300.000. Οι ενδιαφερόμενοι μπορούν να δουν τις αναλυτικές ημερομηνίες για να υποβάλουν τις αιτήσεις τους με βάση το ΑΦΜ τους στην ιστοσελίδα tourism4all.gov.gr.\nΟι δικαιούχοι θα υποβάλλουν την αίτησή τους, ανάλογα με το ΑΦΜ τους στην πλατφόρμα tourism4all.gov.gr.


Λατρεύω αυτού του είδους τα παντελόνια. Τόσο πολύ που δεν με νοιάζει αν τσιμπανε.Και τόσο φτηνό... θέλω να φύγω από το γραφείο και να ξεχυθώ στα Bershka!\nΠολύ ωραίο το σύνολο σου!Και το παντελόνι, σου πάει απίστευτα!Μήπως να το ξανασκεφτείς και να αρχίσεις να φορας πιο συχνά; :)\nhilarious.... and a nice compromise.i hate pants as well, and generally not even the cold can deter me from my skirts.http://dallianceswithsuitsandskirts.blogspot.com/\nSo chic! http://filmwardrobe.blogspot.com/\nτελειο το blog σου!!!πολυ ωραίο σύνολο!!ειδικά το παλτό ;)ψάχνω για ελληνίδες bloggers και έπεσα πάνω στο δικό σου τυχαία!! χιχιιεννοείται οτι κάνω follow :DDαν θες και εσύ το blog μου είναι caramellitsa.blogspot.com


Ανεβαίνοντας σε ηλικιωμένους: Ένα ερωτηματολόγιο με την Kiara Hironopoulos της Νότιας Μελβούρνης\nΦρέσκο και γεμάτο ζωντάνια, η 17χρονη Chiara Hronopoulos έχει ενταχθεί στις κορυφαίες τάξεις της South Melbourne FC.\nΟ νεαρός κεντροπόρος είναι βαθιά ριζωμένος στον κόσμο του ποδοσφαίρου, έχοντας ακολουθήσει τα βήματα του πατέρα και του αδελφού της. Τώρα ανοίγει το δρόμο της.\n«Ο πατέρας μου ασχολήθηκε πάντα με κλαμπ. Ήταν ο επικεφαλής του Caulfield Cobra, είπε ο Χιρόνοπουλος. Νέα Κόσμος.\n«Ξεκίνησα στο Oakleigh Cannons με τον αδερφό μου και ο μπαμπάς μου τον προπόνησε εκεί. Στη συνέχεια μετακόμισα στη Νότια Μελβούρνη όπου έπαιξα για δύο χρόνια, μετά πήγα στο Caulfield Cobra και στο NTC για τέσσερα χρόνια και μετά πίσω στο νότο. Αυτό θα είναι το δικό μου τέταρτο ή πέμπτο έτος. “\nΤο να είσαι ο νεότερος παίκτης στην πρώτη ομάδα σημαίνει ότι θα χρειαστεί λίγος χρόνος για να γίνει ο Χρονόπουλος πιο διακεκριμένος παίκτης στο ρόστερ, αλλά παίρνει το χρόνο να μάθει κάποιες νέες δεξιότητες σε διαφορετικές θέσεις στο γήπεδο.\n“Μου αρέσει να επιτίθεται κεντρικά, αυτή είναι η θέση 10. Μου αρέσει αυτό. Νομίζω ότι είναι καλό γιατί μπορείτε να προχωρήσετε αλλά τότε μπορείτε επίσης να υπερασπιστείτε. Ενώ ο προπονητής μου παίζει τώρα μαζί μου στο full-back, αυτή δεν είναι η καλύτερη θέση , “Είπε. Υπερασπίζεσαι πολύ και θέλω απλώς να ανέβω και να σκοράρω γκολ.”\n“Είμαι ακόμα νέος, οπότε περιμένω υπομονετικά την ευκαιρία μου.”\nΟ Χρόνοπουλος μιλάει για έναν ευέλικτο παίκτη, έχοντας τελειώσει το Έτος 12 και παραμείνει ταπεινός.\nΔΙΑΒΑΣΤΕ ΠΕΡΙΣΣΟΤΕΡΑ: Επισήμανση της σκοτεινής πλευράς του ποδοσφαίρου: Q&A με τον Ivan Costopoulos της West Adelaide\nΤι σε προσέλκυσε στο ποδόσφαιρο;\nΣίγουρα θα πω αδερφέ. Πάντα πήγαινα και παρακολουθούσα τα παιχνίδια του σε νεαρή ηλικία. Ο μπαμπάς μου με ώθησε να ξεκινήσω, αλλά πάντα πήγαινα στα παιχνίδια ακόμα και όταν ήταν κρύο το χειμώνα.\nΉμουν τεσσάρων και ήταν περίπου οκτώ. Το πήρα σίγουρα από τον αδερφό μου που παρακολουθούσε και έτσι ερωτεύτηκα το παιχνίδι. Έπαιξα πολλά άλλα αθλήματα όπως ποδόσφαιρο και netball, αλλά δεν μου άρεσε πολύ. Δεν ξέρω γιατί, αλλά νομίζω ότι ερωτεύτηκα το ποδόσφαιρο.\nΕίναι η μέρα του αγώνα, τι κάνετε για να μπείτε στη ζώνη πριν από τον αγώνα;\nΊσως ακούτε μουσική. Απλώς χτύπησα τα αγαπημένα μου τραγούδια και μου αρέσει να παραμένω οργανωμένος όταν χτυπώ στο πάτωμα. Βάζετε τα πάντα πολύ καλά γιατί σας βοηθά να κρατήσετε το μυαλό σας καθαρό.\nΚορυφαία 3 τραγούδια για προπόνηση;\nΜου αρέσει πολύ η μουσική του σπιτιού ή ο Justin Bieber. Gecko Over Drive από τον Oliver Heldens, Εύχομαι να ήσουν δικός μου από τον Philip George και ομορφιά και ρυθμό από τον Justin Bieber.\nΤι θεωρείτε πιο δύσκολο στο παιχνίδι;\nΘα είναι πιθανότατα όλα σε υψηλή πυκνότητα. Είναι ένα παιχνίδι 90 λεπτών, οπότε πρέπει να μείνετε σε φόρμα έξω από την προπόνηση για να περάσετε ολόκληρο το παιχνίδι. Εάν δεν είστε ικανοί και δεν κάνετε τίποτα έξω, απογοητεύετε τους συμπαίκτες σας εάν δεν πληροίτε αυτό το πρότυπο. Είναι δύσκολο να συνεχίσετε να τρέχετε καθ ‘όλη τη διάρκεια του παιχνιδιού και ίσως χρειαστεί να το αφήσετε.\nΠοιο είναι το επίκεντρο της αθλητικής σας καριέρας μέχρι στιγμής;\nΚέρδισα την ιθαγένεια NTC όταν ήμουν 13 ετών, νομίζω ότι ήταν η πρώτη φορά σε 20 χρόνια από τότε που κερδίσαμε τελευταία φορά. Έκανα τις ομάδες Victoria School Sports τρεις φορές και κερδίσαμε δύο φορές, δύο συνεχόμενα χρόνια όταν ήμουν στην πέμπτη και έκτη χρονιά μου.\nΚερδίσαμε το πρωτάθλημα το 2018 με τους U19 στη Νότια Μελβούρνη, ήταν φανταστικό.\nChiara Hironopoulos Φωτογραφία: Greg Odo\nΠώς έχει επηρεάσει η ζωή σου το ποδόσφαιρο;\nΕίναι το μοναδικό μου χόμπι από τότε που ήμουν στο σχολείο. Κάθε φορά που έρχομαι σπίτι είναι η βάση όλων των συνομιλιών μας στην οικογένειά μου. Θα έλεγα ότι είναι πάντα εκεί, έχει τεράστιο αντίκτυπο σε μένα. Νομίζω ότι με έκανε να ταιριάζει, σίγουρα με έκανε ανεξάρτητο και αυτοπεποίθηση στη ζωή γενικά.\nREAD Δημιουργικοί τρόποι ικανοποίησης του γλυκού δοντιού σας 3.0\nΉταν πάντα εκεί, ειδικά το ότι το ελληνικό ποδόσφαιρο είναι ένα τόσο μεγάλο άθλημα για εμάς, γι ‘αυτό νομίζω ότι επηρέασε αρκετά τη ζωή μου.\nΤι μάθατε για τον εαυτό σας παίζοντας το παιχνίδι;\nΤο να είσαι ταπεινός είναι το καλύτερο πράγμα, ακόμη και όταν υπάρχουν αποτυχίες. Μάθετε να προχωράτε μαζί τους και να είστε υπομονετικοί γιατί η επιτυχία έρχεται με το χρόνο. Έχω μάθει επίσης εμπιστοσύνη για άλλους και κοινωνικές δεξιότητες. Έχω κάνει πολλούς φίλους όλα αυτά τα χρόνια του παιχνιδιού.\nΤι ελπίζετε να πετύχετε τον επόμενο χρόνο;\nΘα ήθελα να είμαι κορυφαίος παίκτης πλήρους απασχόλησης στη Νότια Μελβούρνη, επειδή υπάρχουν πολλοί παλιότεροι παίκτες όπως η Natalie Martino. Είναι σίγουρα η προτεραιότητα, οπότε μέχρι τον επόμενο χρόνο ελπίζω να είμαι στην πρώτη ομάδα της ομάδας από την αρχή της χρονιάς και να έχω ποιοτικό χρόνο παιχνιδιού.\nΤι θα εκπλήξει κάποιος όταν μάθει για εσάς;\nΕίμαι πολυ-ταλαντούχος, οπότε έπαιξα πολλές θέσεις. Έπαιξα quarterback στο Sports Victoria National School, αλλά η πραγματική μου θέση είναι περισσότερο από έναν επιθετικό μεσαίο, αλλά τότε έπαιξα επίσης ως επιθετικός και έπαιξα επίσης στην αριστερή πτέρυγα. Έπαιξα ως αριστερή πλάτη, και δεξιά, και έπαιζα κυριολεκτικά παντού.\nΝομίζω ότι μπορώ να διατηρήσω ένα καλό επίπεδο σε κάθε θέση, αλλά σίγουρα είμαι πολύ ειδικευμένος που μπορώ να πω. Πολλοί άνθρωποι σαν προπονητές μου έχουν πει αυτό.\nΑγαπημένος τρόπος χαλάρωσης μετά από ένα παιχνίδι;\nΜου αρέσει να ακούω απαλή μουσική για να με βγάλεις έξω από τη ζώνη γιατί μπορώ να καταναλωθώ από το παιχνίδι. Ακόμα και μετά το σχολείο, επειδή εκπαιδεύεται πέντε φορές την εβδομάδα, τέσσερις φορές την εβδομάδα με το παιχνίδι.\nREAD UNHCR - Παγκόσμιο φωτογραφικό έργο δείχνει τη δύναμη του ποδοσφαίρου κατά τη διάρκεια του εκτοπισμού\nΘέλω απλώς να κάνω ένα πλήρες διάλειμμα, ίσως να δω μερικούς φίλους ή την οικογένεια και να βγω για δείπνο.\nΤι περιμένεις περισσότερο το 2021;\nΠιθανότατα τελείωσα το έτος 12 και δεν είχα σχολείο να κάνω. Πηγαίνοντας σε σχολεία και όλα αυτά. Ανυπομονώ πραγματικά για αυτό και δεν έχω σχολείο και απλώς επικεντρώνομαι στο ποδόσφαιρο γιατί όταν παίζω και πηγαίνω στο σχολείο αποσπώνται πραγματικά και δεν είμαι τόσο παθιασμένος όσο θέλω όταν έχω αυτό το άγχος σχολείο.\nΚατά τη διάρκεια των διακοπών, επικεντρώνομαι αποκλειστικά στο ποδόσφαιρο επειδή δεν έχω σχολική δουλειά, γι ‘αυτό περιμένω μέχρι να φτάσω στο πανεπιστήμιο, κάτι που είναι λιγότερη δουλειά και μεγαλύτερη ανεξαρτησία.\nΠοιο είναι το πράγμα που θέλετε να θυμάστε;\nΝομίζω ότι είναι δύσκολο να ασκείσαι ως κορίτσι. Μεγάλωσα παίζοντας με αγόρια μέχρι τα 12 μου και νομίζω ότι και τα κορίτσια μπορούν να το κάνουν. Μπορείτε να πετύχετε τα πάντα αρκεί να είστε ταπεινοί και να έχετε κίνητρα για τον αθλητισμό.\nΘέλω να είμαι γνωστός ως κάποιος που προσπάθησε 100 τοις εκατό και πάντα παρέμεινε ταπεινός.\nΠοια νομίζετε ότι είναι η μεγαλύτερη παρανόηση των γυναικών στον αθλητισμό;\nΊσως δεν μπορούμε να ανταγωνιστούμε με τα αγόρια. Όταν είστε νεότεροι και δεν έχετε φτάσει στην εφηβεία, είναι κατανοητό, πιθανότατα πλησιάζετε στο ίδιο επίπεδο. Παίζοντας με ηλικιωμένους από το νότο, νιώθουμε για 16χρονους και τους συνθλίβουμε. Περνούν την εφηβεία σε αυτήν την ηλικία, κυρίως και τα πάμε πολύ καλά. Νομίζω ότι μπορούμε να ανταγωνιστούμε σε παρόμοιο επίπεδο και να είμαστε φυσικοί και να συμβαδίζουμε με αυτό.\nPrevious Προβλέψεις αγώνων Ισπανίας – Λιθουανίας, προεπισκόπηση, νέα ομάδων και πολλά άλλα\nNext Angie Postecoglou: Η Celtic συμφωνεί προφορικά με προσωπικούς όρους με τον προπονητή της Yokohama F Marinos να γίνει νέος προπονητής | ειδήσεις ποδοσφαίρου


Κορονοϊός: 1.608 νέα κρούσματα στην Ελλάδα, 34 στην Καβάλα, κανένα στη Θάσο - KAVALA POST\n51 νέοι θάνατοι το τελευταίο 24ωρο-Στους 379 οι διασωληνωμένοι-Η τελευταία επίσημη ενημέρωση για την πορεία του ιού στη χώρα από τον ΕΟΔΥ\n13|09|2021 | 17:46\nΟ Εθνικός Οργανισμός Δημόσιας Υγείας (ΕΟΔΥ) ανακοίνωσε το απόγευμα της Δευτέρας 13 Σεπτεμβρίου 2021 ότι τα νέα εργαστηριακά επιβεβαιωμένα κρούσματα του κορονοϊού είναι 1.608, εκ των οποίων τα 5 εντοπίστηκαν κατόπιν ελέγχων στις πύλες εισόδου της χώρας. Από το σύνολο των κρουσμάτων τα 34 εντοπίστηκαν στην Περιφερειακή Ενότητα Καβάλας.\nΟ συνολικός αριθμός των κρουσμάτων ανέρχεται σε 616.765 (ημερήσια μεταβολή +0,3%), εκ των οποίων το 51% αφορά σε άνδρες. Με βάση τα επιβεβαιωμένα κρούσματα των τελευταίων 7 ημερών, 151 θεωρούνται σχετιζόμενα με ταξίδι από το εξωτερικό και 2.595 είναι σχετιζόμενα με ήδη γνωστό κρούσμα.\nΟ αριθμός των ασθενών οι οποίοι νοσηλεύονται διασωληνωμένοι είναι 379 (63,3% άνδρες). Η διάμεση ηλικία τους είναι 64 έτη, ενώ τo 81,3% έχει υποκείμενο νόσημα ή/και ηλικία 70 ετών και άνω.\nΜεταξύ των ασθενών που νοσηλεύονται διασωληνωμένοι, 342 (90,24%) είναι ανεμβολίαστοι\nή μερικώς εμβολιασμένοι και 37 (9,76%) είναι πλήρως εμβολιασμένοι, ενώ από την αρχή της πανδημίας έχουν εξέλθει από τις ΜΕΘ 3.046 ασθενείς.\nΟι εισαγωγές νέων ασθενών με Covid-19 στα νοσοκομεία της επικράτειας είναι 183 (ημερήσια μεταβολή -16.82%). Ο μέσος όρος εισαγωγών του επταημέρου είναι 208 ασθενείς, η διάμεση ηλικία των κρουσμάτων είναι 39 έτη (εύρος 0,2 έως 106 έτη), ενώ η διάμεση ηλικία των θανόντων είναι 78 έτη (εύρος 0,2 έως 106 έτη).\nΤο τελευταίο 24ωρο πραγματοποιήθηκαν 5.463 μοριακά τεστ και 72.706 rapid. Σε σύνολο 78.169 η θετικότητα υπολογίζεται σε 2,05%.


Όμορφοι τρόποι να φορέσεις ένα λευκό φόρεμα! | ediva.gr\nΌμορφοι τρόποι να φορέσεις ένα λευκό φόρεμα!\nby tzinav 28/08/2021\nwritten by tzinav 28/08/2021\nΤο άσπρο χρώμα ταιριάζει τέλεια επάνω σε μια μαυρισμένη επιδερμίδα όπως η δική σου αυτή την εποχή! Για το λόγο αυτό, ένα λευκό φόρεμα αποτελεί ένα must κομμάτι αυτή την περίοδο αφού θα αναδείξει το μαύρισμα σου και θα σε κολακεύσει ιδιαίτερα! Αν λοιπόν έχεις άσπρα φορέματα αλλά δεν ξέρεις πως να τα φορέσεις τότε θα σου δείξουμε εμείς!\nΕίναι αλήθεια ότι ένα φόρεμα σε άσπρο χρώμα είναι τέλειο για το καλοκαίρι αλλά και για τις αρχές του φθινοπώρου. Για να δείχνει κάθε φορά διαφορετικό και στιλάτο, ανακάλυψε μερικούς όμορφους τρόπους να φορέσεις ένα λευκό φόρεμα!\nΠως να συνδυάσεις ένα λευκό φόρεμα!\nΦόρεσε το φόρεμα με sneakers\nΈνας κάπως διαφορετικός τρόπος να φορέσεις το λευκό σου φόρεμα, είτε είναι μάξι είτε μίνι, είναι να το συνδυάσεις με τα αγαπημένα σου sneakers. Αυτό αποτελεί μια τέλεια λύση ειδικά κατά το φθινόπωρο, όταν η θερμοκρασία πέφτει λίγο. Ένα casual άσπρο φόρεμα σε στυλ πουκαμίσας σε συνδυασμό με τα λευκά αθλητικά παπούτσια σου είναι ένα τέλειο outfit για πρωινές βόλτες!\nΦόρεσε ένα βραδινό λευκό φόρεμα με ψηλοτάκουνα πέδιλα\nΤα λευκά φορέματα είναι μια πολύ κομψή επιλογή και για πιο επίσημες εμφανίσεις, όπως είναι μια βάφτιση ή για μια βραδινή βόλτα. Ένα midi φόρεμα σε άσπρο χρώμα για παράδειγμα φορεμένο με ψηλοτάκουνα πέδιλα είναι ότι πρέπει για να τραβήξεις τα βλέμματα επάνω σου. Μάλιστα, τα πέδιλα σου μπορούν να κινηθούν σε nude ή λευκό χρώμα αν θέλεις ένα ομοιόμορφο αποτέλεσμα ή σε ένα έντονο χρώμα αν θέλεις να δημιουργήσεις μια αντίθεση.\nΔες επίσης: 8 Φανταστικά mini φορέματα για όλη τη μέρα!\nΠες ναι στα broderie λευκά φορέματα\nΤα broderie ρούχα αποτελούν μεγάλη τάση της μόδας! Ένα άσπρο broderie φόρεμα λοιπόν είναι μια σικ, ρομαντική και πολύ στιλάτη επιλογή για φέτος! Για να μην πέσει βαρύ, είναι καλύτερα να επιλέξεις ένα μίνι ή ένα μίντι broderie φόρεμα. Συνδύασε το με λεπτεπίλετα πέδιλα και σίγουρα η εμφάνιση σου δε θα περάσει απαρατήρητη!\nΣυνδύασε το άσπρο φόρεμα με εσπαντρίγιες\nΟι εσπαντρίγιες είναι ένα όμορφο και στιλάτο παπούτσι για την άνοιξη, το φθινόπωρο και το καλοκαίρι! Μάλιστα, ταιριάζουν πολύ με ένα λευκό φόρεμα είτε αυτό είναι μακρύ είτε κοντό. Αν επιλέξεις φλατ εσπαντρίγιες για το λευκό σου φόρεμα θα έχεις ένα κομψό σύνολο για τις βόλτες, ενώ οι ψηλές εσπαντρίγιες θα κάνουν την εμφάνιση πιο καλή.\nΤι να φορέσεις σε ανοιξιάτικη βάπτιση\n7 Εξώπλατα φορέματα για όλες τις περιστάσεις\nΣτιλάτες προτάσεις για ντύσιμο σε βάφτιση\nΤα καλύτερα αξεσουάρ για φόρεμα με δαντέλα\nΤι φόρεμα να βάλεις εάν είσαι γυναίκα με...